text:
Yakuriye muri nyakatsi akora ibiraka byo gucukura imisarane
Yanyoye ibiyobyabwenge by’amoko anyuranye
Yagotomeye ku nkongoro irura cyane kuva mu 2003
Ntarashira umunaniro yakuye mu mishike yahinze
Iyo avuga amateka ye, ikiniga kimurusha ingufu akihagararaho nk’umugabo
Ibaze gushyingura umubyeyi mu isanduku irangaye?
“Ikiza urubwa” kandi koko “nta kure Imana itakura umuntu”
Theo Bosebabireba amaze imyaka icumi aririmba, umuziki we wasakaye henshi mu Rwanda. Ni umuhanzi uri mu b’imbere bakunzwe bikomeye kubera ubutumwa bwomora imitima y’abumva ibihangano bye. Yakunzwe bikomeye mu ndirimbo zakanyujijeho zirimo ‘Ikiza urubwa’, ‘Ibigeragezo si karande’, ‘Bosebabireba’, ‘Ingoma’ n’izindi.
Ni umuhanzi uri mu ba mbere bakunzwe bidasanzwe ariko afite amateka yihariye ndetse mu muziki we yibanda ku bibazo yanyuzemo kuva akibana na nyina muri nyakatsi n’urundi rukurikirane rw’ibibazo yanyuzemo kugeza amenyekanye.
Mu kiganiro cyihariye na IGIHE, yavuze birambuye ku mizi y’umuziki we n’uruhurirane rw’ibibazo yakuriyemo. Mu kuvuga ku by’ubuzima yanyuzemo mu cyaro bimuremerera, akoresha imvugo yumvikanamo agahinda ndetse hari n’ubwo ananirwa kwihangana amarira akazenga mu maso gusa akiyumanganya.
Theo Bosebabireba yavutse ku itariki 3 Nyakanga 1977, yavukiye ahahoze hitwa i Kibungo ubu ni mu Karere ka Kayonza mu Cyinzovu. Ubu atuye i Kigali ku Gisozi mu Karere ka Gasabo.
Yatangiye gusogongera ku nkongoro y’uruhuri rw’ibibazo byiganjemo ubuzima bubi yabanagamo na nyina mu nzu ya muviringo y’ibyatsi agakorwa mu bisebe na se wihakanye nyina.
“Nakuriye mu buzima bw’agahinda gusa, nababaye bihagije nkiri muto, iwacu twabaga muri nyakatsi mu buzima bubi cyane. Nacukuraga imisarane, nikoreye imizigo, nahingiye abantu, nabaye umukozi wo mu rugo….”
Umukozi wo mu rugo i Kigali…
Theo Bosebabireba yaje i Kigali bwa mbere mu 1997 aje gukora akazi ko mu rugo gusa ntikamuhiriye kuko yirukanwe rugikubita. Yatonzwe bikomeye n’ubuzima bwo mu mujyi kuko yari amaze imyaka igera kuri 20 aba mu cyaro, aho yari amenyereye cyane guhinga, gucukura imisarane no kwikorera imizigo gusa.
Ati “I Kigali nahaje mu bihe bitandukanye nje gushaka ubuzima. Bwa mbere naje nzanwe n’umuntu wanshakiye akazi ko mu rugo, akazi karananiye kuko ubuzima bwo mu cyaro butandukanye n’ubwo mu mujyi. Iwacu nakuze turyama ku musambi ugeretse hejuru y’ibyatsi, twabaga mu nzu y’ibitaka ariko i Kigali nahasanze sima, habaga abasirimu […] Akazi karananiye burundu baranyirukana.”
Ubwo wahise usubira gucukura imisarane mu cyaro?
T.B: Nasubiyeyo, nagiriyeyo ibibazo, ariko nyuma naje kugaruka mara imyaka itatu i Kigali. Nari umuzunguzayi, nacuruzaga imiti y’imbeba, sentoni, imbuma, inshinje, inzembe, ibikwasi…Kugira ngo ugurishe byasabaga gusakuza cyane uvuga urutonde rw’ibyo ufite. Narasakuzaga cyane nkabira ibyuya, bamwe baranyumvaga bagaseka bakansubirishamo kugira ngo baseke gusa.
Ndumva warahise utangira kubona icyashara?
T.B: Umva na we ra! Ubuzima bwari bubi cyane nta n’inyungu y’amafaranga magana atanu nabonaga ku munsi. Ibyo byarananiye nsubira mu cyaro guhingira abantu, nakomeje ibyo gucukura WC. Ibaze ko hari abo nahingiraga bakanyambura, ubuzima bwakomeje kugenda nabi.
Inkongoro irura cyane yayisogongeye muri 2003
Ubuzima bw’i Kigali bumaze kwanga yasubiye mu cyaro nyuma y’igihe gito ahagana muri 2003 nyina arapfa asigara arera mushiki we umugwa mu ntege. Icyo gihe ibibazo byarushijeho kwiyongera biturutse ahanini kuri se wabihakanye.
Ati “Urumva n’ubuzima twabagamo mbere tukibana na mama bwari bubi, amaze gupfa twasigaye twenyine njye na mushiki wanjye muto na we yavukanye ubumuga bwo kutagira amaboko, ibibazo byarushijeho kwiyongera. Uwo Papa na we yakomeje kutwihakana, ibibazo biba byinshi…”
Mu mihango yo gushyingura nyina wa Theo Bosebabireba byabaye ingorabahizi kubona imbaho zifashishijwe mu gukora isanduku bamushyinguyemo kubera ubukene.
Ati “Umunsi wo kumushyingura abantu bateranyije amafaranga yo kugura imbaho amafaranga arashira isanduku ntiyuzura, ndibuka ko hari agatebe k’urubaho karekare bunze ku isanduku kugirango umurambo utagaragara, byari ibibazo.”
Yongeraho ati “Ibaze ko mama yapfuye iwacu tutaragira ubushobozi bwo kugura matola yo kuryamaho, twaryamaga ku misambi n’ibirere[by’insina]. Ubuzima bwari bubi bikabije […] Nanjye nta mashuri nagiraga ngo mbe nashaka akazi kazima, nakoraga ibyo byo guca incuro gusa.”
Koko se ntiwakandagiye mu ishuri?
T.B: Ni nk’aho ntageze mu ishuri, njye nize kera mbere ya Jenoside. Nagarukiye mu wa Gatatu naho sinaharangije, ubwo nize amashuri atatu abanza.”
Isomo wararyumvaga se ukiri mu ishuri?
T.B: Nari mfite impano itari ukwiga gusa, hari igihe navaga mu ishuri ngataha nkaba namara igihembwe ntagarutse kwiga. Kera nari umuhanga mu gukina umupira, igihe cyarageraga abarimu bakangarura ku ishuri iyo babonaga hagiye kuba imikino ubwo ngasubira kwiga[aseka bitari ibyo kwishima].
Ubwo wagumye mu cyaro nyine?
T.B: Naje gushaka umugore, icyo gihe nabwo nari muto, kwari ugushaka uwo dufatanya ibibazo, wumve ko nakoze ubukwe nta n’ibihumbi 20 mfite. Njya mvuga ibibazo byanjye bamwe nkumva ntibabyumva neza ariko ni gutyo.
Nyuma nagarutse i Kigali bwa gatatu, naje noneho nje gucuruza ikarito. Nacuruzaga za bombo n’utundi nk’utwo, nakoreraga hariya ku Kicukiro. Kugira ngo uzunguke byasabaga kwitanga, icyo nibuka ni uko nigeze kumara imyaka ibiri ndya ubugari saa sita na nimugoroba ku buryo ubu nabuhuzwe, sinabutamira. Ubwo nashakaga uko nunguka.
Icyo gihe ni nabwo watangiye gukora umuziki se?
T.B: Oya, ni ibibazo gusa nabagamo. Ntabwo nakoraga umuziki, naracuruzaga gusa ahubwo ibyo nari maze kugeraho abajura bahise babyiba ndongera nsigarana ubusa. Icyo gihe nibwo natangiye kujya mu byumba by’amasengesho, nashaka kumva ijambo rimpumuriza, nirirwaga nsenga, nkajya mu materaniro kenshi, mbese nahindutse umukirisitu ukomeye.
Hanyuma iby’umuziki biza bite?
T.B: Abajura banyibye muri Gicurasi 2006, iby’umuziki byo nabitangiye neza muri Nzeri icyo gihe. Najyaga ahantu basenga ngasaba gushima mu ndirimbo abantu bakishima byarangira tugataha. Abantu barambwiraga ngo nzi kuririmba, bamwe bangiraga inama ko najya muri studio nkaririmba, ntangira kubitekerezaho.
Ikigeragezo si karande
Theo Bosebabireba yishatsemo ubushobozi yinjira muri studio yari iya ADEPR icyo gihe yaririmbye indirimbo ya mbere yitwa ‘Bosebabireba’ n’urundi rukurikirane rw’indirimbo zari zigize album yahereyeho yise ‘Ibigeragezo si karande’.
Iyi album amaze kuyisohora abakirisitu mu nsengero zitandukanye batangiye kumutumira akabaririmba bakamuhemba ari naho yakuye ubushobozi bwo kwishyura studio yamukoreye indirimbo.
Ati “Icyo gihe sinongeye kuryama, nafatiyeho ndakora cyane, album ya kabiri isohotse nahise nzana madamu n’umwana umwe twari dufite icyo gihe. Ndakomeza kugeza ubu nagiriyemo umugisha ubuzima butangira kuba bwiza.”
Ngo mbere yo kuririmba wanywaga ibiyobyabwenge?
T.B: Ibiyobyabwenge narabinyoye kandi ibikomeye byose, nageze ku rwego rwo kunywa lisansi ngotomera nk’amazi, nabikoze rimwe rizima mpita nsara mbona n’ibimenyetso. Ibyo biyobyabwenge byose nabirekeye icya rimwe, ubu n’inzoga sinayisomaho.
Ntabwo wasoma ku nzoga? Kandi narabonye inkuru ko wambuye umucuruzi w’akabari?
T.B: Ibyo ni ukunsebya, ni satani ukoresha abo bantu ngo bansebye hanyuma nanjye nte umutwe njye kuburana na bo. Imana yambujije kujya mpangana na bene abo bantu, ni inzira satani akoresha kugira ngo nsubire gucukura imisarane.
Njya mbona banagushinja guca inyuma umugore wawe?
T.B: Iteka ryose nubakira ku kwihangana. Niba naracukuriye umuntu umusarane nkawuzuza akanyambura nkihangana, kuki bamvuga ibyo nkababara? Uko bimeze kose bizashira, sinarwana n’umuntu ngo yamvuze. Ibyo nabonye bimpa kwihanganira byose.
Kandi umugore wawe yarigeze kwemera ko yagufashe usambana?
T.B: Izo nkuru zivugwa bwa mbere ni madamu byaturutseho, umuntu yaramushutse amubeshya ko ahantu ndi ndi kumwe n’umukobwa ahita avuza induru. Yaje kuhagera asanga bamubeshye kandi yamaze kubivuga, kuva ubwo yahise amenya ko bambeshyera.
Abarokore ko bagushinja kwishushanya se?
T.B: Ntabwo nishushanya, ibyo banshinja ntabyo nkora. Gutsinda satani ni gukora ibitandukanye n’iby’abakoreshwa na satani bavuga. Izo nzoga banta n’ubwo nzi uko zisa, sindayinywaho.
Ubu nkweretse Mutzig na Skol ntiwamenya kuzitandukanya?
T.B: Inzoga nzifata nk’ibiyobyabwenge, nkiri akana gato bigeze kuyinyweshaho numva irasharira, ubu mba numva ko zose zisharira ahubwo sinzi impamvu abantu bazinywa kandi ari mbi. Ibyo kumenya kuzitandukanya ntabyo nzi, keretse nsomye amagambo yanditseho…
Kugeza ubu umuziki waguhaye iki?
T.B: Ni byinshi, umuziki naboneyemo umugisha. Muri 2010 umuntu Kigali yaramunaniye ansaba kumugurira akazu yabagamo, nagurishije imodoka ebyiri nari ntunze ngura iyo nzu. Nyuma nashatse udufaranga ndayivugurura ubu nyituyemo.
Ni byinshi nabonye, umuziki urantunze n’umuryango kandi tubayeho neza. Mfite abana batandatu, abakuru bariga mu mashuri yigenga kandi ahenze. Nungutse byinshi rwose.
Iyo nzu wayiguze angahe ko numva ari nini?
T.B: Nyigura bwa mbere namuhaye miliyoni zirindwi, ariko narayivuguruye, ubu sinamenya agaciro ifite. Naje no kongeraho izindi annex esheshatu, ubu ni igipangu kinini cyane.
Icyo gipangu cyose ugiye nko kukigurisha waca angahe?
T.B: Ntabwo namenya ayo naca kuko sindatekereza kuhagurisha ariko ni hanini cyane. Na we umva ahantu nkubwira ko ari hanini cyane! Izo nzu esheshatu zirakodeshwa kandi imwe bampa ibihumbi 70, ni hanini pe. Inyuma hari indi sambu nini.
Mu mafaranga yavanye mu muziki, Theo Bosebabireba yubakiye imiryango inzu nziza imiryango itatu itaragiraga aho kwikinga ndetse afite n’abandi bantu benshi afasha ariko ntabishyire mu itangazamakuru.
Imiryango myinshi y’iwabo mu cyaro ahitwa Cyinzovu ayifasha kwikura mu bukene, bamwe abaha igishoro bagatangira ubucuruzi buciriritse abandi akabafasha gukemura ibibazo bitandukanye by’ubuzima.
Kuki usigaye uba cyane muri Uganda?
T.B: Ntabwo ari ukuhakunda, hariya mpafite inshuti, ni naho nkorera umuziki kenshi, abantu ba hariya bakora neza. Ikindi kandi mbafite abantu benshi bantumira mu bitaramo bakishyura amafaranga menshi nanjye ngahembwa neza ngataha.
Numvise bavuga ko Museveni yaguhaye isambu?
T.B: Oya nta sambu yampaye, ibyo ntabwo ari byo. Nta kintu yampaye, ariko hari abantu bampaye inka, bamwe bazimpereye inaha abandi bazivunjamo amafaranga.
Nsigaye mbona uririmba no kuri politiki, urayikunda?
T.B: Ibyo bintu ndabikunda cyane, n’iyo ngira amahirwe yo kwiga ni byo nari kwiga. Iyo nza kuba narize ubu nagakwiye kuba nicaye mu Nteko Ishinga amategeko, numva ari nayo mpamvu nsigaye ncishamo nkaririmba nko ku banyapolitiki ariko mu buryo bwiza.
Akabazo k’amatsiko, kuva wavuka wari wajya mu kabyiniro?
T.B: Ntabwo nigeze nkajyamo, nta n’ubwo nigeze mbona umwanya wabyo. Iby’akabyiniro ntabyo nzi.
Ukeka ko ari nk’ibiki biberayo?
T.B: Iyo mba naragiyeyo mba mfite amakuru ahagije, ariko mba numva bavuga ko ari ahantu habi, ntabwo ari byiza ko nkanjye najyayo.
Theo Bosebabireba wanyuze mu nzira y’inzitane kuva agituye mu cyaro kugeza amaze kwamamara mu Rwanda hose ubu amaze kuririmba indirimbo zirenga ijana ze bwite, yanakoze album zigera ku icumi zanacurujwe bikomeye.
Yihaye intego ikomeye yo kongera ireme ry’umuziki we aho ashaka ko guhera mu mwaka utaha wa 2017 azatangira kwiga gucuranga gitari na piano agahinduka umuhanzi w’umunyamwuga.
Nta kure Imana itakura umuntu!


c: text/html

text:
Imbaraga zo kwatura Pasitori Uwambaje Emmanuel.
INTEGO : IMBARAGA ZO KWATURA
Rom.10 8.Ahubwo kuvuga kuti"Ijambo rirakwegereye, ndetse riri mu kanwa kawe no mu mutima wawe. Ni ryo jambo ryo kwizera, iryo tubabwiriza." 9.Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye uzakizwa, 10.kuko umutima ari wo umuntu yizeza akabarwaho gukiranuka, kandi akanwa akaba ari ko yatuza agakizwa. 11.Kuko ibyanditswe bivuga biti"Umwizera wese ntazakorwa n’isoni."
Ijambo ririca, cyangwa rigakiza, Ibyo wiyaturiyeho bikubaho ! Hari ubuzima tubamo bukaba ari ingaruka z’ amagambo twiyaturiyeho cyangwa ay’ abandi batwaturiyeho. Kwatura ni ugufata ibyari biri mu mutima, ukabishyira ahagaragara, abantu bakabyumva. Kwatura ni nko kurahira. Waba ubishaka cyangwa utabishaka bikugiraho ingaruka.
* Kwatura bitugiraho ingaruka nziza cyangwa mbi mu buzima bwacu.
Esawu wari umwana w’imfura, yagurishije ubutware bwe abuha mwene se Yakobo, akoresheje Kwatura gusa. Ararahira ati ndabuguhaye ! (Itangiriro 25 : 27) Yumvaga ntacyo bitwaye ! Ntiyari azi imbaraga ziri mu kwatura. Nyamara Yakobo yarazwe umugisha w’umwana w’imfura nubwo atari imfura. Bibiliya itubwira ko, nyuma nubwo Esawu yashatse kuragwa umugisha, atabibonye, nubwo yabisabaga arira. (Heb. 12 : 16-17)
Mu gihe abisirayeli bari bitegeye igihugu cy’isezerano Kanani, bohereje abatasi 12. Muri bo, 10 bazanye inkuru y’ incamugongo batura ko bibonye ari inzige. Kalebu na Yosuwa bo batuye ko niba Imana ibishimiye, izabaha igihugu. Ushobora kwizera, cyangwa ugacika intege bitewe n’ibyo wabonye cyangwa wumvise, byaba byiza, cyangwa bibi. (Kubara 13 : 26-30)
Abisirayeli bose bararize, batangira kwatura ngo iyaba baraguye muri ubwo butayu ! Ibyo twatura Imana irabyumva ! Imana yagize icyo ibasubiza : Kubara 14:28-32 ’Uwiteka aravuga ati : Ndahiye guhoraho kwanjye yuko ntazabura kubagirira ibyo mwavugiye mu matwi yanjye. 29Intumbi zanyu zizagwa muri ubu butayu : ababazwe mwese, abamaze imyaka makumyabiri n’abayisagije mwese mwanyitotombeye. 30Ni ukuri ntimuzajya mu gihugu narahirishije kumanika ukuboko yuko nzabatuzamo, keretse Kalebu mwene Yefune na Yosuwa mwene Nuni. 31Ariko abana banyu bato mwavuze ko bazaba iminyago, abo ni bo nzakijyanamo bamenye igihugu mwanze. 32Ariko mwe, intumbi zanyu zizagwa muri ubu butayu.
Imana ijya ihindura ibibi ababyeyi batura ku bana babo. Abana bato b’ abisirayeli Imana yabahaye kuzajya mu gihugu, nubwo ababyeyi babo bumvaga bazaba iminyago ! Ikibabaje ni uko twebwe abakiriye kristo, nubwo dufite Imana nk’ umutabazi n’ umufasha wacu ukomeye, akenshi ntitujya twatura ibyiza mu buzima bwacu kandi ngo twizere ko tuzabibona. Ahubwo imivumo ya ba sekuruza, imiryango, abarozi n’iy’abapfumu yo twizera ko itugiraho ingaruka !
* Kwatura Biduhesha kuba abana b’Imana.
Zakayo, umukoresha w’Ikoro, w’umunyabyaha, Yesu ageze iwe mu rugo, yatura ko ibyo yanyaze abakene abibasubiza, abakubiye kane. Yesu nawe ahita amubwira ko agakiza kaje iwe. Luka 19:8.
Kwatura byonyine bizana agakiza. Ku musaraba igisambo kimwe cyaratuye, Yesu yemera ko bari bubane muri Paradizo. Hari ibyaha by’inyongobeza-bugingo, ibyaha bikomeye, abantu banze kwatura, ni ukuri bizababuza ubugingo ! Ibyaha ntibishobora kwivanaho ubwabyo, keretse wizeye ko wabibabarirwa kubw’amaraso ya Yesu, ukabyatura, ukabireka.
Kwatura kwatumye ubwo inkone yahuraga na Filipo, imaze kubwirizwa ubutumwa bwiza, yatura ko yizeye ko Yesu Kristo ari umwana w’Imana, irakizwa, irabatizwa. (Ibyak 8:35-38).
* Kwatura ibyo wizeye, birarema.
Aburahamu yaturiye imbere y’umwana we Isaka, wari umubajije aho umwana w’Intama bari butambe ari buturuke, amubwira ko Imana iri bwironkere igitambo cyo koswa ! (Itangiriro 22:8). Uko niko byagenze, bageze ku musozi, Imana yishakiye igitambo ; Haleluya ! Ibyo watuye, Imana irabirema.
Eliya, kubw’ishyaka ryinshi ry’Imana, yatuye ko nta kime nta n’imvura bizagwa, keretse aho azabitegekera ! (1 Abami 17). Uko niko byagenze muri Isiraheli. Yesu nawe yanyuze ku mutini, awubuzeho imbuto arawubwira ngo ntukere imbuto iteka ryose, ako kanya uhita wuma (Matayo 21:19-21).
Ibintu byose birumva iyo watuye wizeye. Yesu yavuze ko twizeye, twabwira n’imisozi ikavaho igatabwa mu Nyanja, kandi ikatwumvira. Iyo tudafite imitima iducira urubanza imbere y’Imana turatinyuka. Tugomba kuvuguruza ibibi byatuvuzweho, tugahindura imivugire yacu, tukajya twiyaturiraho ibyiza gusa.
Imana igushoboze guhora watura ibyiza ku buzima bwawe, mu Izina rya Yesu, Amen
Pasitori Uwambaje Emmanuel.

robotstxt: allowed

filter: keep


text:
Ku itorero Four Square Gospel Church, Kimironko, kuri icyi cyumweru dusoje taliki ya 26/04/2015, ku ncuro ya mbere hatanzwe Impamyabushobozi (diploma) ku banyeshuri 19 basoje amasomo yabo yerekeye inyigisho za Bibiliya bahabwaga n’ishuri ‘New Life Centre School of Ministry’ ku bufatanye n’iri torero.
Aba banyeshuri bazihawe mu gihe gisaga imyaka 3 bari bamaze biga inyigisho za Bibiliya kuri iri torero. Batangiye ari abanyeshuri 22 ariko ubu hakaba hasoje 19. Kuba umubare w’abasoje aya masomo uri munsi gato ugereranyije n’uko batangiye bangana, ngo byatewe n’impamvu zinyuranye z’ibibazo bahuye na byo. Ariko nk’uko byagarutsweho n’umwe mu banyeshuri bayasoje, Pastor Cadeau, yagize ati: “nitugira andi mahirwe bazagaruka bige na bo basohoke (basoze)”.
Bishop Dr Fidèle Masengo
Umuyobozi w’iri torero, Bishop Dr Fidèle Masengo, aganira n’itangazamakuru, yagaragaje umumaro w’izi nyigisho kuri sosiyeti. Yagize ati: “ubusanzwe hari ibyo umuntu aba ashobora gukora abantu bakamwumva (ntibabimurenganyirize) kubw’impamvu z’ubumenyi runaka adafite.” Ariko kubera ko hari ibintu umuntu wize kandi wamenye agomba gukora bitandukanye n’ibyo utarize yakoraga, ibi bivuga ngo icyo tubitezeho ni uko bakora nk’abazi ijambo ry’Imana bigisha abantu, bakaryigisha barifitiye ubusobanuro buhagije bayobowe n’Umwuka Wera. Bitandukanye n’uko abantu usanga bakorera Imana ariko ubumenyi buri hasi. Icyo navuga gikomeye ni uko bagiye kwigisha abantu, kandi bagiye no kwigisha abandi. Uwahawe byinshi azabazwa byinshi, ni abigisha b’ababandi”.
Aba basoje bamwe muri bo bari basanzwe ari abapasiteri abandi ari abayobozi mu nzego zitandukanye z’iri torero rya Four Square.
Abarimu bigishije aba banyeshuri bahawe impano zinyuranye n’iri torero ’Four Square Gospel Church’. Ni abanyamerika, ndetse bakaba banafite irindi shuri mu gihugu cya Tanzania.
Abasoje aya masomo bashimiye byimazeyo itorero ryabo, Four square, by’umwihariko Bishop Dr Fidèle MASENGO kubwo kubazanira abarimu bo kubigisha aya masomo ya Bibiliya.


text:
Mariko 1
Yohana Umubatiza (Mat 3.1-12; Luka 3.1-18; Yoh 1.19-23)
1.Itangiriro ryubutumwa bwiza bwa Yesu Kristo, Umwana wImana. 2.Nkuko byanditswe numuhanuzi Yesaya ngo Nuko ndenda gutuma integuza yanjye mbere yawe, Izatunganya inzira yawe. 3.Ijwi ryurangururira mu butayu ati Nimutunganye inzira yUwiteka, Mugorore inzira ze. 4.Ni ko Yohana yaje abatiriza mu butayu, abwiriza abantu ibyumubatizo wo kwihana ngo bababarirwe ibyaha. 5.Abatuye mu gihugu cyi Yudaya nabi Yerusalemu bose barahaguruka baramusanga, ababatiriza mu ruzi Yorodani bavuga ibyaha bakoze. 6.Yohana yari yambaye umwambaro wubwoya bwingamiya, abukenyeje umushumi. Ibyokurya bye byari inzige nubuki bwubuhura. 7.Yabwirizaga avuga ati Undusha ubushobozi azaza hanyuma yanjye, ntibinkwiriye kunama ngo mpfundure udushumi twinkweto ze. 8.Jyeweho ndababatirisha amazi, ariko uwo we azababatirisha Umwuka Wera.
Yesu abatizwa na Yohana; ageragezwa na Satani (Mat 3.13--4.11; Luka 3.21-22; 4.1-13)
9.Muri iyo minsi Yesu ava i Nazareti yi Galilaya, araza abatirizwa na Yohana muri Yorodani. 10.Avuye mu mazi uwo mwanya abona ijuru ritandukanye, Umwuka aramanuka amujyaho asa ninuma. 11.Ijwi rivugira mu ijuru riti Ni wowe Mwana wanjye nkunda, nkakwishimira. 12.Uwo mwanya Umwuka amujyana mu butayu, 13.amarayo iminsi mirongo ine ageragezwa na Satani, aba hamwe ninyamaswa, abamarayika bakamukorera.
Yesu avuga ubutumwa bwiza; ahamagara abigishwa (Mat 4.12-25; Luka 4.14-15; 5.1-11)
14.Nuko bamaze kubohesha Yohana, Yesu ajya i Galilaya avuga ubutumwa bwiza bwImana ati 15.Igihe kirasohoye, ubwami bwImana buri hafi. Nuko mwihane, mwemere ubutumwa bwiza. 16.Anyura iruhande rwinyanja yi Galilaya, abona Simoni na Andereya mwene se barobesha urushundura mu nyanja, kuko bari abarobyi. 17.Yesu arababwira ati Nimunkurikire, nzabagira abarobyi babantu. 18.Uwo mwanya basiga inshundura baramukurikira. 19.Yicumye imbere ho hato, abona Yakobo mwene Zebedayo na Yohana mwene se, na bo bari mu bwato bapfundikanya inshundura. 20.Uwo mwanya arabahamagara, basiga se Zebedayo mu bwato hamwe nabakozi be, baramukurikira.
Akiza umuntu utewe na dayimoni (Luka 4.31-37)
21.Bagera i Kaperinawumu, nuko ku isabato yinjira mu isinagogi arigisha. 22.Batangazwa no kwigisha kwe, kuko yabigishaga nkufite ubutware, ntase nabanditsi. 23.Mu isinagogi yabo harimo umuntu utewe na dayimoni, arataka cyane ati 24.Duhuriye he Yesu wi Nazareti? Uje kuturimbura? Ndakuzi uri uwera wImana. 25.Yesu aramucyaha ati Hora muvemo. 26.Dayimoni aramutigisa, ataka ijwi rirenga amuvamo. 27.Bose baratangara barabazanya bati Ibi ni ibiki? Ko ari imyigishirize yinzaduka! Mbega uburyo ategekana ubutware, nabadayimoni na bo baramwumvira! 28.Uwo mwanya inkuru ye yamamara hose, mu gihugu cyose gihereranye ni Galilaya.
Akiza nyirabukwe wa Simoni nabandi benshi (Mat 8.14-17; Luka 4.38-41)
29.Bamaze gusohoka mu isinagogi, bajyana na Yakobo na Yohana mu nzu ya Simoni na Andereya. 30.Ubwo nyirabukwe wa Simoni yari aryamye arwaye ubuganga, nuko bamubwira ibye. 31.Araza amufata ukuboko aramubyutsa, ubuganga bumuvamo arabazimanira. 32.Nimugoroba izuba rirenze, bamuzanira abarwayi bose nabatewe nabadayimoni, 33.abumudugudu wose bateranira ku irembo. 34.Akiza benshi bari barwaye indwara zitari zimwe, yirukana abadayimoni benshi, ntiyabakundira ko bavuga kuko bari bamuzi.
Akiza umubembe (Mat 8.1-4)
35.Nuko mu museke arabyuka, arasohoka ajya mu butayu asengerayo. 36.Simoni nabandi bari kumwe na we baramukurikira, 37.bamubonye baramubwira bati Abantu bose baragushaka. 38.Arabasubiza ati Ahubwo tujye ahandi mu yindi midugudu iri bugufi, nigishe yo na ho kuko ari cyo cyanzanye. 39.Ajya mu masinagogi yabi Galilaya yose, abwiriza kandi yirukana abadayimoni. 40.Umubembe aza aho ari aramupfukamira, aramwinginga aramubwira ati Washaka wabasha kunkiza. 41.Aramubabarira, arambura ukuboko amukoraho ati Ndabishaka kira. 42.Uwo mwanya ibibembe bimuvamo, arakira. 43.Akimusezerera aramwihanangiriza cyane 44.ati Uramenye ntugire uwo ubibwira, ahubwo ugende wiyereke umutambyi, uture nituro ryo kwihumanura nkuko Mose yabitegetse, kugira ngo bibabere ikimenyetso cyo kubahamiriza yuko ukize. 45.Nyamara asohotse atangira kubivuga no kubyamamaza hose. Ni cyo cyatumye Yesu atabasha kongera kujya mu mudugudu wose ku mugaragaro, ahubwo yabaga imusozi no mu butayu, abantu bakaba ari bo baturuka impande zose bamusanga aho ari.
Uri gusoma Mariko igice cya:


text:
Izi mbwa zitabwagaho n’Umuryango Humane Society wita ku nyamaswa zitagira kirengera zabonye imiryango zijya kubamo, nyuma y’ubukangurambaga bwo kuzishakira imiryango muri ibi bihe by’ibiruhuko bwiswe "Bring Them Home for the Holidays"
Muri ubu bukangurambaga, Umuryango Humane Society wakuyeho amafaranga yajyaga acibwaga abantu bose bifuzaga kuza gutwara inyamaswa yo korora.
Umuyobozi ushinzwe imibanire mu muryango Humane Community, Gretchen Pressley yabwiye ABC News ko aribwo bwa mbere imbwa zose zibashije kubona imiryango izakira kandi ko ari ibyishimo bikomeye kuba zabonye aho kuba hashya.
Yakomeje avuga ko kandi ku muntu wese wifuza izindi nyamaswa zirimo n’injangwe adahejwe kuko bazakomeza gukurirwaho amafaranga kugeza ku itariki ya 1 Mutarama 2017.
Amashusho agaragaza ahabaga izi mbwa kuri ubu hatakibarizwa n’imwe yashyizwe kuri Facebook amaze kurebwa inshuro zisaga ibihumbi 150.


text:
Amababi ya leucaena yifashishwa mu gutegura icyayi’ cy’imvange gishobora gukoreshwa nk’ibiryo by’inyongera bya buri munsi ku inka, cyangwa nk’imiti ku matungo yacitse inege cyane. Ibi byakozwe n’umworozi Baraka w’I molo muri Kenya kun ka ikuze( itari inyana) mu myaka itanu ishize, ariko gishobora no gukoreshwa ku ihene n’intama. Icyayi kivangiye bagikoresha cyane cyane ku matungo ananiwe cyangwa adwaye. Kubera ko amababi ya leucaena arimo mimosine ( ibintu byuburozi ku gipimo cyinshi), amatungo ntagomba guhabwa byinshi cyangwa bikayitera ubudwayi.
Ibyiza byabyo.
- Amatungo abona byihuse intungamubiri muri leucaena kurusha iyo ziriye amababi.
- Icyayi gishobora ku ifashishwa nk’ibiryo by’inyongera bya buri munsi byongera intungamubiri z’amatungo yuza.
- Ibi ntabwo biragenzurwa cyane. Ubushakashatsi bugomba gukomeza.
- Amababi ya leucaena( hafi ibiro 30 by’ibintu by’icyatsi)
- Ingoma nini( urugero, ubunini bwa 44 )
- Umufuka ukozwe mukintu gifite utwenge nka sisal( urugero, umufuka w’ifumbire).
- Pole, umugozi
- Shitingi ya plastike yo gutwikira ingoma.


text:
lun.
01
août
2011
IBANGA RYA 57
Italiki ya mbere Ukwakira 2012 nigera Paul Kagame ataragira icyo akora ngo yereke Abanyarwanda ko yemera inzira y’Impinduramitegekere itavusha andi maraso, bizaba bisobanuye ko yarangije gufata icyemezo cyo gukomeza gutegekesha igitugu n’iterabwoba. Azaba yerekanye ko amarira y’abo yagize impfubyi n’abapfakazi ntacyo amubwiye.Tuzaba tumenye neza ko akaga k’abamaze imyaka irenga 17 bafungiye icyaha Paul Kagame n’Agatsiko ke bakoze kagikomeza. Bizaba bigaragaye ko Agatsiko katiteguye koroshya ingoyi kazirikishije Abenegihugu, ndetse ahubwo ko kiteguye kuyikaza kurushaho. Bizaba bigaragaye ko Paul Kagame afata Abanyarwanda nk’ « IBIGORYI, AMASAZI, IBIKERI, UMWANDA, IBIGARASHA BICITSE, IMBURAMUKORO…nk’uko n’ubundi adahwema kubivugira mu mbwirwaruhame !
Icyo gihe Abanyarwanda bazaba bageze mu mayira abiri : Bazahitamo ubwingenge cyangwa bahitemo inzira yo kuba abacakara bidasubirwaho. Nibicecekera ntibagire icyo bakora bazaba bahisemo guhamba uburenganzira bwose bw’abenegihugu maze basinyire kuba ingaruzwamuheto izuba riva, bature mu gihugu cy’abo nk’aho ari Abanyamahanga cyangwa Abajyanwabunyago. Bazakora Agatsiko karye, abana babo bicwe n’inzara Agatsiko kamena ibiryo kubera umurengwe. Guhera ubwo Paul Kagame n’Agatsiko ke bazaba bafunguriye ABARWANASHYAKA bashaka ko ibintu bihinduka inzira yo kwerekana icyo bahisemo : Ni INZIRA Y’IMYIGARGAMBYO IDAHUTAZA. Bazahaguruka batobore bavuge ko banze kubaho batariho, ko barambiwe iyicarubozo Agatsiko kadahwema kubakorera, ko bashaka UBWIGENGE, ko Agatsiko nikadahindura imvugo n’ingiro biteguye GUHANGANA nako. Koko rero « la résistance contre l’oppression », ni uburenganzira umuntu wese avukana. Nta munyarwanda wavukiye kuba umucakara no gukomeza kubaho nk’imfungwa mu gihugu cye cyitwa ko cyigenga. Amahanga azabyumva bwangu, amaso y’isi yose yerekezwe mu Rwanda.
IBANGA RYA 58
Imyigaragambyo idahutaza iyoborwa
n’ibitekerezo-shingiro ( principes) bibiri :
(1)Kwanga gutiza umurindi umugizi wa nabi (le principe de la non-coopération)
Umunyagitugu nta yandi maboko agira uretse ayo abaturage atoteza bamutiza. Abaturage ni bo ubwabo batiza umunyagitugu ikiboko abakubitisha , bakamuha n’amafaranga agura amasasu akoresha abarasa. Agatsiko kayoboye Urwanda nta zindi ngufu na mba kagira abaturage baramutse bafashe umugambi wo kwanga kugira uruhare mu byemezo gafata birenganya rubanda. None se abo Agatsiko gakoresha mu kurasa ababyeyi, si abana bacu ? Abo Agatsiko gakoresha baca imanza zirenganya abacu, si abagore n’abagabo bacu ? Abo Agatsiko gakoresha bambura abaturage amasambu yabo n’imitungo yabo, si abaturanyi bacu ? Iyo Agatsiko kibereye mu maraha, kabyina mu tubari , gatembera mu mahanga, si twe dukora akazi kose ko kubaka igihugu no gushaka amafaranga Agatsiko kazarihira abana bako mu mashuri yo mu Bulayi nyamara abacu ntibashobore gufashwa ngo bige kaminuza ?
Ibyo byose bisobanura iki ? Abaturage baramutse banze gutanga umuganda wabo ngo Leta mpotozi ikunde ihirime, babigeraho mu minsi itarenze 30, bitagombeye imirwano ivusha amaraso !
(2)Kwiyemeza gusuzugura ibyemezo bya Leta irenganya abaturage bayo ( le principe de la désobéissance civile).
Burya rero Leta igira ireme ari uko abaturage bayemera bikabatera kuyumvira . Leta nayo iba ifite inshingano y’ibanze yo gutabara abaturage no kubarindira umutekano (schéma protection-obéissance). Iyo Leta nk’iyobora Urwanda guhera mu 1994 itagishoboye kurengera abaturage ahubwo akaba ariyo ihungabanya umutekano wabo, ikabafungira ubusa, ikabambura ibyabo, ikabicira ubusa,…iba igomba kuvaho kuko abaturage baba batakiyifitiye icyizere ndetse bakaba bashobora kurekera aho kuyumvira. Icyo gihe icyitwaga Leta kiba gihinduye isura , kiba kibaye Agaco k’abajura n’abicanyi. Abaturage bahinduka nk’intama ziragiwe n’ikirura, cyica iyo gishatse n’igihe kibishakiye ! Abo baturage baba bateye agahinda : iyo umaze kubona neza ko uwakakuvugiye, uwakakurengeye ,uwakagutabaye agaruka akaba ariwe ukurenganya, uguterera ku ngoyi, ugutabika ;uwakaguhumurije akaba ari we ugutera ubwoba, wabyitwaramo ute? Biteye agahinda gusa. Nyamara niho Urwanda rugeze. Abenegihugu nibadahaguruka ngo bo ubwabo birwaneho, ibyabo bizaba birangiye, kandi bazaba bizize. None se uwishe araririrwa ?
Dore bimwe mu bikorwa abaturage bashobora gukora kugira ngo bereke Leta ko nitarekera aho kubarenganya, bazahaguruka bakayikuraho.
IBANGA RYA 59
1.Urugendo rutuje (marche pacifique).
Ubusanzwe urugendo nk’uru rubera mu migi minini aho abanyamakuru bashobora gukurikirana ibiri gukorwa kandi bagafata n’amafoto bereka amahanga. Umwihariko wo mu Rwanda ni uko uru rugendo rutazabera mu mugi wa Kigali gusa. Ruzabera mu mirenge yose kuko ikibazo cy’Ubutegetsi bwa Paul kagame n’Agatsiko ke bubangamiye Abanyarwanda bushinze imizi iwacu mu murenge. Benshi mu baturage b’i Rwanda ntibarabona Kagame mu maso, ntibazi n’amazina y’abagize Agatsiko kabatagangaje gakorera i Kigali. Nyamara hari icyo bazi : bazi neza amazina y’abakorera Agatsiko ku murenge wabo. Aha hari ibanga rya politiki rikomeye.
Agatsiko mu mikorere yako , kaba muri buri minisiteri n’ibigo bya Leta, mu ngabo z’igihugu, no mu zindi nzego zose z’ubuzima bw’igihugu. Gakorera ku Ntara no ku Karere. By’umwihariko, Agatsiko kegerejwe abaturage, ku Murenge. Usanga naho hari abantu batarenze 8, bashinzwe gushyira mu bikorwa ibyo Agatsiko kari I Kigali kabategetse byose bigamije kurenganya abaturage. Mu by’ukuri abo bantu 8 bo ku Murenge nibo baboshye abaturage bidasubirwaho kuko baba bazi buri muturage wese mu izina rye.
Ni iki cyerekana umuntu uri mu gatsiko ko ku Murenge ?
*Ni wawundi utanga amakuru y’ibyabaye byose mu murenge ndetse akajya yongeramo n’amakabyankuru no kubeshyera abaturage kugira ngo ashimwe n’Agatsiko ko akora neza.
*Ni wawundi ubwira inteko y’urukiko Gacaca icyemezo kigomba gufatwa , kitagize aho gihuriye n’amategeko ahubwo kigamije kurenganya umuturage nk’uko Agatsiko gakuru kaba kabyifuza.
*Ni wawundi abaturage bose batinya ko ashobora kubafatira ibyemezo bagafungwa batagira icyaha.
*Ni wa wundi ushinzwe kubaca amafaranga y’umusanzu wa FPR , ay’Umurenge SACCO …akabyongeramo ubukana bwinshi atitaye ku marira y’umuturage waraye inzara.
*Ni wawundi abaturage bazi neza ko ari we “l’homme fort” wo mu Murenge, wikorera ibyo yishakiye, abaturage bakamugenera amakoro n’inyoroshyo z’amako menshi kugira ngo barebe ko bwacya kabiri, ubutegetsi bw’Agatsiko ntibugire icyo bumutwara kabone n’aho yakwica umuturage amuhora ubusa.
Bene abo turabazi neza , mu mazina yabo bwite. Abo rero nibo MWANZI nyakuri w’abenegihugu ku rwego rw’Umurenge. Abo nibo ba mbere tuzahangana nabo nibiba ngombwa. Ariko mbere yo kubahangara, tuzabanza dutinyuke tubabwire ko igihe kigeze cyo gushyira mu bikorwa ziriya ngingo 12, zigamije kuzahura igihugu no gusubiza inyabutatu nyarwanda icyizere cyo kubaho tubanye mu mahoro.
Muri make, italiki ya 1 Ukwakira 2012 nigera, abaturage bazahurira ahantu bumvikanyeho maze bakore urugendo rugana ku biro by’Umurenge wabo. Bazitwaza ibyapa byanditseho ko badashaka guhora baragijwe imbunda nk’ibisimba, ko banze ko Agatsiko gakomeza gusahura umutungo w’igihugu konyine, ko bamaganye ifungwa ry’abanyapoliki batavuga rumwe n’Agatsiko…mbese byamagana akarengane bagirirwa n’icyifuzo bafite cyo kubaka igihugu cy’amahoro.
2. Sit’in
Abaturage bazahurira imbere y’ibiro by’Umurenge wabo ku isaha bumvikanyeho. Bazahicara maze babuze abakozi b’umurenge kwinjira mu biro. Umunsi nuca ikibu, abaturage bazataha, nibucya bongere bagaruke mu gitondo….bityo bityo kugeza igihe Paul Kagame n’Agatsiko ke bazaba biyemeje kwemera inzira y’impinduramatwara itavusha andi maraso.
IBANGA RYA 60
3. Kwanga kujya ku mirimo itiza Leta y’Agatsiko umurindi
(1)Abarimu bazahagarika gusubira mu ishuri kwigisha
Akarengane abarimu bagirirwa n’Agatsiko gateye isoni. Nibo bakozi basabwa kwitangira umurimo wabo amasaha 20 kuri 24, nyamara bagasuzugurwa , bakimwa ibikoresho n’imfashanyigisho , bagahembwa intica ntikize. Nyamara Abamotsi b’Agatsiko batagize icyo bamariye rubanda bagahembwa amamiliyoni buri kwezi. Abarimu bagomba kugira uruhare rugaragara mu mpinduramatwara dutegereje. Barajijutse, babona neza akarengane kariho. Nibo bagomba gufata iyambere mu guhumura amaso y’abandi benegihugu. Bahagaritse kwigisha iminsi 30 gusa, atari uko banze kurera abana b’igihugu ahubwo ari uko bagamije kubaraga Urwanda ruzira akarengane n’umwiryane, Leta y’Agatsiko yaba yacyuye igihe ! Ni ngombwa rwose ko abarimu bumva ko bafite izi ngufu zirusha ubumara umuriro w’ibifaru bya Paul kagame n’Agatsiko ke.
(2)Abacuruzi bazafunga amangazini yabo, amasoko ntareme
Igishishikaza Paul Kagame n’Agatsiko ke mbere ya byose ni amafaranga binjiza ku makonti yabo buri munsi. Turetse kwitabira amasoko iminsi 30 gusa, agatsiko twaba tugashegeshe kuko byaba bigaragara ko ubuzima bwahagaze mu gihugu. Amahanga yamenya ko mu Rwanda hari ikibazo gikomeye koko, akadufasha kubona igisubizo cy’Agatsiko kigize indakoreka.
(3)Abatwara abagenzi bazahagarika akazi
Ngaho nawe tekereza iminota ibiri gusa uko igihugu cyaba cyifashe, taxi zose, bus zose ..ziramutse zihagaritse kugenda iminsi 8 yonyine ! Amasosiyete y’Agatsiko atwara abagenzi yahomba, ubuzima bwagahagarara, ubugome n’amanyanga by’Agatsiko bikaba bigiye ahabona !
Bene ibi bikorwa n'ibindi nka byo (urugero : nk'ubu twanze kongera kugura amazi yitwa Inyange kuko ari ubucuruzi bukiza Agatsiko gusa!) byose ni intangiriro nziza yo gukemura ibibazo amaraso atamenetse. Gusa ibyo byose bisaba ko abenegihugu bumva impamvu twagomba kugira ibyo twigomwa, nko kwigora tukagenda n’amaguru iminsi mike, imodoka zabo tukazireka ; nko kwemera kudahembwa ukwezi kumwe ariko nyuma tukazagenerwa umushara ukwiye ; kwemera kudacuruza icyumweru kimwe ariko ubutaha tukazafungura amangazini yacu Rwanda Revenue itakiduhagaze hejuru, n’ibindi. Biradusaba twese abenegihugu kureba kure, « ntawe usarura icyo atabibye », kandi ngo « ushaka inka aryama nkazo ». Hatagize abemera kwitanga ntacyo twageraho gifite agaciro kandi kikazakagirira n’abana bacu mu myaka iri imbere.
IBANGA RYA 61
Agatsiko kazabyitwaramo gate ?
Abanyarwanda nibahagurukira kwerekana ko barambiwe politiki mpotozi ya Kagame, Agatsiko kazahitamo imwe muri izi nzira ebyiri zikurikira :
(1) Paul Kagame n’Agatsiko ke bazicara batekereze, bagishe umutima inama, maze bacishe make bemere impinduka mu gihugu. Bazabona neza ko babifitemo inyungu nyinshi nko kubabarirwa ibyaha bikomeye bakoreye Abanyarwanda no kudakurikiranwa n’inkiko. Nibahitamo iyo nzira bizaba ari mahire. Urwanda ruziruhutsa rutangire inzira y’iterambere rirambye kandi Abanyagihugu bose bibonamo.
(2)Agatsiko gashobora kuzahitamo kwerekana ko katemera impinduka, ko gakomeje gahunda yo kuyobora igihugu mu nyungu zako gusa. Icyo gihe kazafata ibyemezo bihubutse nk’uko gasanzwe kabigenza.Kazashaka gukora ibikorwa by’iterabwoba. Kazohereza ingabo zigakomeyeho ngo zijye kwirukana abaturage ku ngufu no gusesa imyigaragambyo. Kazakubita, kazafunga bamwe, kazatera amagerenade rwihishwa, yenda kazakoresha imbunda karase, KAMENE AMARASO y’abaturage , bamwe muri bo bahasige ubuzima. Nibigenda bityo, Paul Kagame n’Agatsiko ke bazaba bafunguriye abenegihugu inzira ya nyuma ariyo twakwita INTAMBARA y’ISOZABUNYAGO. Ibizakurikiraho, Paul Kagame n’Agatsiko ke bazabe aribo bonyine babibazwa.
BIRACYAZA….
Zelote Mahoro.
Niko se mwa bagore mwe, ko mbona mwakubisemo udupira dutukura, mukiroha mu muhanda, mwambwira muzagarukira he? Abagabo bakomeje kubashuka namwe muremera. Ubwose ntacyo histoire ya Miss Ingabire
yababwiye? Ntimuzi se ko mu gihe Miss Ingabire ari kunnya mu kadobo muri 1930, umugabo we yigaramiye mu Buhorande!!!!!!!!Mwashukika mwashukika!!!!!!!
Rero na kera ngo abagabo barababwiraga ngo iyo umugore ariye ihene amera ubwanwa namwe mukemera. Abo bagabo rero ako kanyama karyoshye bakakarya bonyineeeeeeeeeeeeeeeeeeeee namwe munywa amaminwa. Yewe bababonye amatwi koko. Ubwo rero u Rwanda bararutobatobye, bishe abantu, bashenye amazu, bariye inka na za hene zabo bataziretse, none babonye ko Kagame yongeye kururundarunda, amerwe araje, batangiye gutekereza inyama z'ubuntu, akaboko kishe kati ndakumbuye. Hooooooooo!!!!!! Kubera intege nke basigaranye bati noneho reka turebe ko abagore bacu basubukura, ndetse tubashyize no ku isonga. Haaaaaaaaaaaaaaaa, bagore mwe, mwajya mu muhanda mutawujyamo murarye muri menge. Ikivi abagabo banyu bateruye cyuzuyemo amaraso, ntabwo ari mwe mugomba kugisoza. Nimukibarekere," uwakoze mu nnyo amarirayo akaboko". Mbwira abumva ni umugani wa Bikindi kandi ngo "agapfa kaburiwe ni impongo".
Ibyo zelote yandika binyibukije ibigambo bya RTLM radio yigenga yavugiraga muri bulende.
ntabwo tubafata nk'injiji sha MAKENGA ahubwo tubafata uko muri ni ukuri.
Iyo mudufata nk'injiji,abagabo mukabagira imbwa.Ntamakenga bibatera? Ariko mujya mwibukako mutaturusha ubwenge!
mutuel de sante mwarayongeje! 7ooof murya byinshi!!!! muzabiruka.
Naho ubujura bwo mu matora!!
Jye ntegereje umunsi nzabona Kagame, Janet na Cyomoro bagejejwe mu rukiko nka Mobarak n'abahungu be. Kandi ntibitinze bizaba. Zelote komereza aho.
Harya ngo muri nyamwinshi? ubwinshi bw'uburo sibwo buryoshya umusururu, kandi ubwinshi bwanyu ntacyo buzongera kubamarira ahubwo buzabamarisha mubwiratana.
Reka nsubize iki cya #83 umva sha namwe muzajye congo muza amagufa ya bene wanyu maze mucuruze mwunguke! wenda bashiki bawe birirwa bacuruza udutaro babona agafaranga bakava mumuhanda.
Turi intare turi intare,
Turi intare turi intare,
Turi intare zirwanira amahoro,
Ngaho sha mumpfashe kuririmba aka karirimbo, ariko interasi ntiziririmbe kuko zo ni impyisi si intare!
Yewe shya Kagame (#86), menya ko ntawe wakubise, ntawe watsinze. Abanyamerika baragufatiye urica, ahasigaye witera hejuru ngo "ndakomeye". Qui virvra verra. de toutes les façons, tu ne peux pas faire rculer l'histoire et, sache-le, tu es ent train de travailler à contre-courant de l'histoire. Ce que Zelote te dit est une réalité, c'est un vrai prophète. Si tu étais intellignet, si tu pouvais aller au-delà de ta méchanceté pour réfléchir un tout petit peu, tu en tiendrais compte. Malheureusement, tu es aveugle, je suis sûr que tu choisiras la 2ème solution!!!
Ariko mwatuje,uziko muvuga koko nkabantu baheruka u Rda ubwo mwakoraga amahano,ubwose abanyarwanda bashyira mu mutwe aya manjwe nibangahe?mwararwanye muratsindwa kandi uwabatsinze ntaho yagiye,ariko kurota n ubuntu da,sinababuza gusa uwo mutekereza yigeze kubakubita inkoni ku kibuno nimubishaka azongera!!!!!!!
Bwana Zelote Mahoro,
Nongeye kugushimira ibi bitekerezo byawe. Gusa ndagira icyo nongeraho
1) Italiki ya mbere Ukwakira 2012 ni kera cyane. Ariko umuntu ashobora ku byumva habaye harimo kwitegura neza no kumenyesha Kagame ku mugaragaro iriya gahunda bikamenyeshwa ONU, Union Africaine, Union Europeenne, EAC, USA, Grande Bretagne, France, Belgique, Allemagne, Espagne mbese ibihugu byose bifite aho bihurira n’u Rwanda. Byaba ibimushyigikiye cyangwa ibyamaze kumukuraho amaboko;
2) Gutangirira k’Umurenge ndasanga byaha Kagame akanya ko kongera gukina ikinamico rye tumenyereye. Yasaba ingabo ze kuturasa nyuma agatangariza amahanga ko we atabimenye ko gusa yamaze guta muri yombi ingabo zaho ko ubucamanza bwigenga. Njye ndasanga imyigaragambyo ikwiye gutangirira ku rwego rw’Igihugu. Abaturage bakizindukira nk’ibisanzwe nk’abajya mu misa. Bakikunganyiriza ahantu nka hatatu. Gare ya Nyabugogo, Stade Nyamirambo no hafi ya za ICIR. Isaha yagera bakerekeza kuri Rond Point Nini.
3) Ku bijyanye n’ibikoresho hateganywa amafirimbi, amagi mabisi n’indirimbo ngufiya itarengeje amagambo atatu. Nka ya y’indi ya Kagame yasaze, Kagame degage cyangwa Turashaka demokarasi nta kindi. Itumanaho rigezweho rigomba kuza imbere ya byose no muri byose.
Rwose twese dushyiremo akabaraga turebe ko ikinyoma cyacika mu Rwatubyaye. Imana ibane n’umunyarwanda wese ukunda ukuri na demokarasi.
Komera Zelote we!Niyo koko ibyo uvuga byaba ari nk'inzozi nkazimwe z'igitambambuga,ikigaragara ni uko abatutsi tugusoma turi benshi kandi n'abakorera "Rwabujindili Rurya ntiruhage" ndumva bagusoma kandi inzozi zawe zabateye ubwoba bafite amatsiko y'igihe zizasohora mbere bajyaga bavuga ngo nta mwanya ba bona wo kugusoma kuko wandika ugasesengura ugashyiramo n'ubuhanga bunonosoye mu mibonere y'ibintu.None ndabona warakuyemo izindi mbuga zose komereza aho turagushyigikiye kandi tuzatsinda iriya ngoma irenganya abanyarwanda kandi yirirwa icuruza amagufa y'abavandimwe bacu bazize itsembabwoko hamwe na bene data bazize ubwicanyi bwayo.Kariya gatsiko tuzagakuraho ni twishyira hamwe uko turi inyabutatu nyarwanda,kandi tutirengagije n'abanyamahanga bakunda uRwanda batumva ukuntu agatsiko k'abahotozi,abajura n'abagizi ba nabi bo mu ngeri zose bakomeje kuyobora u Rwanda ako gatsiko kabo gatoteza abaturarwanda maze kagatonesha imbarwa zigakomokamo.Komera rero ntucike intege turagushyigikiye.
Kagerigeri mwagize Imana murapfusha mbona aribyo mwagize intwaro yo kuvugiraho,ese iyo mudapfusha kubera ubwirasi bwanyu muba muvuga iki ra?uriya wita interahamwe uramuzi?izompinjya urata zari zingahe?namwe mwarungutse simwabonye amagufwa yo gucuruza.
Zelote mu mureke yapfuye ahagaze njye ndamuzi yari interahamwe kabuhariwe, ubu ni amaraso y'impinja amuvugisha amangambure.
Ubwo se upfuye nk'intwari ra?ko mbona nawe utari mu Rwanda uri kunyombyagura ibiki?uretse waba waratumwe kugirira nabi abantu gusa waba ugiye kuvugisha ukuri,nawe se uri kurwanira kuba intwari?
Uyu mukino urashimishije.
@78,77 comments. Ibyo mwita inzxozi nyamara bishobora kuzaba impamo, mukomeze muvunire ibiti mu matwi ngo ibintu bimeze neza. Mukurikire umukino hano.
http://www.bbc.co.uk/news/uk-14217337
My friend wowe bakureke ikiraka uragikora pe, Perezida wacu yatubwiye ko twihangira imirimo none uwawe wawugezeho reka kurota ngo nurangize utangaze inzozi zawe. U Rwanda ntacyo waruhinduraho ipfire nabi ntakindi wishakire amaramuko, abo ubwira bagire ngo rero ukunze igihugu! Inda nini izabata ku gasi nkako ibatayeho, nta soni uravuga abarimu!!! Niba natwe turya dukeya ariko tugakorera igihugu, nkamwe se mumaze iki? Uwakunyereka amaso kuyandi nakubaza ibibazo bibiri nk'umwarimu. Gusa reka nkubaze icyoroshye wabasha gusubiza. "Ari ugupfa nk'intwari no gupfa nk'umwanzi wahitamo iki muri ibyo bibiri" Uzansubize Zero we!!
Mbeg'inzozi ndikwibonera hano! ariko ubwo n'inda mbi ituma ugiri ibitekerezo nkibyo kuko icyo inzi ntuherutse m'Urwanda kandi niba aribibazo bir'iyo mumahanga, ubwo rero niba ar'imyigaragabyo muzayikorere iyo muri,arega twarabamenye bija gucika mwe n'miryango yanyu mwuriye indege muhungira muburayi twebwe twasigaye mumuriro kandi arimwe mwaukongeje sha iyo amazi ashyushye yibagirwa iwabo wambeho, none kandi muratangiye ngo abanyarwanda twigaragabye muzaba muhari se? cyngwa murashuka abanyarwanda? icyo inzi cyo abanyarwanda babonye isomo ryibinyoma byanyu muzahora murayo magambo ariko ntibyoroshye ko abanyrwanda bashyigikira ibitekerezo byimburamikoro nkamwe,ubu abanyarwanda baratekereza iterambere ntabwo ari babandi mwabeshyaga bakagendera mukigare.
http://www.youtube.com/watch?v=NMtgHzXZnIg
http://www.youtube.com/watch?v=NMtgHzXZnIg
http://www.youtube.com/watch?v=NMtgHzXZnIg&feature=youtube_gdata_player
http://www.youtube.com/watch?v=NMtgHzXZnIg&feature=youtube_gdata_player
http://www.youtube.com/watch?v=NMtgHzXZnIg&feature=youtube_gdata_player
NYAMARA ABZI UKULI? ARIKO NINDE UZABISHYIRA AHAGARAGARA?
http://www.youtube.com/watch?v=NMtgHzXZnIg&feature=youtube_gdata_player
NINDE UZABAZANA MUBUTABERA?
http://www.youtube.com/watch?v=NMtgHzXZnIg&feature=youtube_gdata_player
Mpambi irahita n'inzuki zikavuga erega! Nagira ngo mbwire intore zose nanjye ndimo ngo:
Mwatuza mutatuza igihugu n'igihugu, urahakwa ukarira cg ukanywera kuncyuro. Fata urutonde rw'abarwaniriye igihugu mwicaye mu Rwanda murongora abagore banyu abandi barongorwa n'abagabo babo! Wongereho abana b'abasilikare twitaga ko twabatoraguye mu masaka wongereho abakangurambaga bahoze ari aba RPF, twese twakundaga igihugu tugasangira byose kuko ntacyo twagiraga ariko aho tumariye gufata igihugu amafranga n'imitungo byaduciyemo ibice, hatangira kubonekamo abakene n'abakire! Unity iracika neza neza. Ubu rero murahomera iyonkeje, ntimwarushije bariya bose gukunda igihugu no kukirwanira kandi agatoki kakoze muri twiga gahora karegetse mwitonde rero, muri inyigahuma ntimuzi igihugu kirwana n'ikindi!
U Rwanda rwizeye umwanya mu Nama Nshingwabikorwa y’Ishami rya LONI ryita ku mpunzi
Yanditswe kuya 2-08-2011 - Saa 06:54' na Emmanuel N. Hitimana
(Igihe. com)
Inama y’ubukungu y’Umuryango w’Abibumye yatoye, ku majwi menshi, icyifuzo cya Leta yu Rwanda cyo kuba umwe mu banyamuryango nshingwabikorwa b’Ishami ry’Umuryango w’Abibumbye ryita ku mpunzi(UNHCR). Iki cyemezo kikazashyikirizwa inama ya 66 y’Umuryango w’Abibumbye.
Ibi bibaye mu rwego rwo kwagura umubare w’abanyamuryango bagize aka kanama bakava kuri 85 bakagera kuri 87.
Alphonse Kayitare ushinze ibikorwa by’Amabasade y’u Rwanda i Genève, ariyo yanatanze iki cyifuzo, yagize ati : « U Rwanda rurifuza gushimangira umubano mpuzamahanga rushyira mu bikorwa amasezerano ku mpunzi yo mu mwaka w’i 1951 no mu w’1967 ».
Le Courrier International dukesha iyi nkuru, ivuga ko iyi yaba ari intambwe nziza ku Rwanda nk’igihugu kigeze kugira umubare w’impunzi munini nyuma ya Jenoside yakorewe Abatutsi muri Mata 1994.
Mu nama ya 60 yayo yateranye muri 2009, Inama Nkuru y’Umuryango w’Abibumbye yarebaga ibijyanye no kwita ku Mpunzi yari yavuze ko u Rwanda ari igihugu kimaze gutera imbere ku mpande zose harimo ubukungu n’umutekano, bityo rukaba rwari rwaremerewe uwo mwanya kera.
Uri igucucu gusa nta kindi mbona nakubwira! Ubuvcucu bawe buzakokame ntibuzaduhame.
Nkurikije imikoreshereze n' imyumvire itariyo,INYITO "ABANYARWANDA",
yagombye guhindurwa.Hagakoreshwa Ubwoko "Abatutsi", "Abahutu"
n'Abatwa.
Nanze abihisha inyuma Y'inyito rusange kandi Bejeje amarozi nkuko Akana abivuga.
@AKANA
1.Nta kimwaro kibaho ngo gucuruza amagufwa y'abahutu muyita ay'abatutsi !!!!
2.Kubera ko amagufwa y'abatutsi (bicishijwe na KAGAME Paul yishakira ubutegetsi yarangiza akababeshya ngo niwe wahagaritse genocide)ndetse n'aya'abahutu bari imbere mu gihugu ubu yababanye macye cyane, musigaye mujya gutoragura n'ayo muli Congo kugira ngo mukomeze muyarireho !!!
3.Kubera ibyo byose, dore UWITEKA yarabavumye ngo muzahore mwanika kandi ngo murye(mulire) kuli izo NTUMBI z'inzirakarengane !!!!
4. Uyu muvumo kandi njye mbabwire uzasiga mwese murimbutse,kandi nta wundi ubwo buvume bwafashe ni Paul KAGAME uzabubasigira !!!!!!!
5.Mbarahiye ko ubutaha (kandi ni vuba cyane), Uwiteka atazongera kubagirira imbabazi kubera ariya mahano yo KURYA INTUMBI !!!!!
Dore inama nabagira : NIMUFATANYE N"ABANDI BANYARWANDA DUKUREHO IRIYA SATANI P>KAGAME N"AGATSIKO KE MAZE MUREBE KO ABANYARWANDA TUTABANA NEZA MU MAHORO !!!!!
Bitabaye ibyo : ABAZIMU BA ZIRIYA NTUMBI Z"ABAHUTU N"ABATUTSI MURYA UZABAKULIKIRANA KANDI UBARIMBURE !!!!
Ababagore se wagirango barwaye ihahamuka zolotte abakomoyehe? ibise nibyo utwifuriza kumera nkababantu? ariko zellote nukuri wari ukwiriye kwihutira kwa mugaga ubu se ibi niki bifashije iki birakungura iki?
Ariko zelotte yarwaye ihahamuka?
ubwo niba uyashaka nawe uzaze ugure ayomagufa,ndumva wayatinzeho wenda biterwa ko wowe ntagufa ryabawe ririmo bose mwibereye kumwe iyo za burayi,ariko urabeshyera ubusa uzagaruka tu .ariko mukunda amafufa yabantu kubi. ariko ubwo ni ukubera iki? mwagiye munabakunda bakiriho?nonese mwifuzaga ko nayo magufa yabene wacu muyarya agashira ?niba ayo magufa hatarimo iryamwene wanyu ibuka ko wenda lishobora no kuba iryi kiremwa muntu nkawe ntabwo abo mwavushije ubuzima bwabo haburamo numwe wakugire neza akazira ko yakugiriye neza bakajyana ,ayo magufa nacu twese.
Naba nawe ntiyafwashe yikoreye uburozi n'amabunda agiye kwica ariko ko mutinya ugupfa kandi arimwe bikijije!!!sinsigaye mbona mufite umushinga wo kujya kuzana amagufwa yaba Mayimayi muri congo ,kugirango muyajyane murwibutso i Kigali ngo muzayereke abashitsi ngo nayanyu ra!!!none muarira ese muzongere mushotore mwongeremubone andi!!!ubwo mumaze kwiyongera ho umwe sha !!!doreko muzira mwagwiriye
ariko se kwiga amashuri ni ukujya kubeshya? gucura imigambi yo ku mara abanyarwanda? kwifatanya ni interesi?ayo mashuri arihe? wapi murutwa nutarageze mwishuri nibura we agira nimpuhwe,ibya yo mashuri ntaho bizabageza kwiga kutagira ikinyabupfura kumaze iki? ayo mashuri yanyu amwe ya mushiki wanyu? nzaba ndeba abo muzayayoboza.
Mushobora kuba mufite ubwoba bwibintu naka tutaramenya mushinja abantu kubibambasi iyo mutabitangiza byari kubaho ,ubundi situbona mwarabaye abacuruzi bayo magufwa muhora murata ,ese murunguka ra?cg mwagumye mugihombo?wacuruza amagufwa yabene nyoko ukagira ubuzima mbaboba nkk'antu bibera i Ndera ,uziko mwayoberanye gushira amagufwa ya mwene nyoko ku isoko ugacuruza!uje wese w'umunyamahanga kuirukira kumwereka iyo mudapfusha ubu muba murisha ikira?mwabarozimwe muri kubuhakana sibabubafatanye muri afrique du sud bakabubatera mu maso!!!!!!ese ko Museveni mwagiye ku mwereka ntagire icyo abaha mwabifashe nkigihombo mugize!!mwagiye murashaka ubundi buryo mwabaho nti mucuruze amafwa ya bene so koko!!!!
Ariko ngirango nawe ubanza uri umurozi ariko kuki mukunda kuvugga ibyica kuruta kuvuga ibizima?ubwo buhutu witwaza se buzakumarira iki? ngo abo twonkeje yebaba we tubonsa se mwabakundiye ntimwabamariye kubibimbasi byinzu ?ndibaza ko ubizi kundusha,abo bahutu uvuga sinzi abaribo umuntu wese si mubi ikimubamo nicyo kibi.nonese wowe ko utapfuye /cyangwa abo bandi uvuga bo nibande? kagame yakwibye iki? usibye kugendera mukigare kibihuha?
Akana noneho uradusekeje iryo jambo uvuze tumiwe ngo murwanda mu rejeje!!!!mwahinze ryari ra?umwanya wo gukora ko washiri we kubugambanyi bwo kwica Kayumba ,Karegeya ,n'abandi mwabonye igihe cyo kuja kukazi!!!!yewe noneho turatangaye!!!!muduteye amaseka weh ona sobuja munganya ubwenge koko!ese?Akana weho waba warize amashuri angahe ntiwaba unganya na sobuja ra?ngo murejeje?ko abahutu barahiye kuzongera kubahingira sebakaba barazongera kubaheka mwejeje mute?haaaaaaaaaaaaa muarambabaje.ikimbabaje nuko utarongera kubona akajana ngo usubirere muri net usome ibyawe!!!!!!!!!!
Aha murapfa ubusa ,ubwo ni ukugerageza wenda padri cyangwa kayumva azaza akaba nyakubahwa ariko se ubwo ubwo bu presinda mwese buzabakwira la?nzabandore ndabona namwe mwize musa nabasubira inyuma ese ubu koko niba hari ibitagenda ni ngobwa intambara? ubwose igihugu ubwo se uwo uzaza we azaza ariki?azashyiraho iki/ndabona bizaba urudaca yee nimwishora muntambara .
baravuga ngo umurozi wa cyane ashima yikoze mu nda, akana we, niba uburozi bwanyu mwibwira ko buzamara abahutu n'abandi bose batavuga rumwe n'uriya mujura Kagame, mzashirwa n'abo mwonkeje cga mwonse
rimwe babusogongeyeho
Wiakngisha ngo iyo mu Ijuru irareba kuko muzi ko iriho mwayitinya
IMINSI IRABAZE
Kwihangana byakunaniye,nubundi iyo wariye niho utekereza neza naho iyo urya abandi bakaburara wumva utava kubutegetsi niyo mpamvu kuvugira ingoma nkizo ntabwo abenshi babisekerwa uretse gutungurwa no kubona imbehe yubamye ,sinzi uwo uvugira ariko nabonye benshi bagusuzuguye kuko uvugana ijiga ;ubworero u Rwanda warufashe nku rwa so ushobora kuzasigamo agatwe kandi ntabwo urusha baariya bose bagiye guhabwa uburozi namasasu nuku bari barabohoye abari bararenganye njye ndi weho sinavugira abo barozi ,abicanyi,ahubwo nabagira inama bakareka ubwibone no kwica abo baruahanye ,ngo ushigikira umurozi akakumara kurubyaro wenda ndavugana nawe uri mwene Nziza jack cg ndahiro
None se ko utanze inkuru yawe uri mu Rwanda ubwo wari i Bruxelles mwagiye mubesha ibyaho mwagize abantu bose injiji ukareka kwita abantu interahamwe ko iyo muvuze interahamwe muba mushaka gutuka abahutu,ko niba ushaka guhuza abantu ko utavuze interahamwe n'inkotanyi cg inyenzi;ese interahamwe zo ntasomo zasize zibahaye muri 1994à1998 ahubwo yabaye utanze igitekerezo uti ibyo bavuga ntituzongezre gupfa tuzize politique naho ibyo uvuze interahamwe nabo n'abantu kandi utagiye urazubaha wazakongera gusomera kugikombe mwasomeyeho muri irya myaka "INTERAHAMWE N'ABANTU NKABANDI KIMWE N'INYENZI.
Nibyo reka tubane tureke gutukana ,kandi mubyukuri turi bene mugabo umwe ntawe uhindura ibiremwa by uhoraho ntabwi tuzahinduka uko turi kuko ntitwiremye imitima niyo igomba guhinduka tukaba beza,ntitubeshye nti duhunge tubeshyera igihugu cyatubyaye ,ntitubeshye ko nta mafuti tugira cyangwa twakoze,nyuma yo kwemera icyaha uraruhuka kumutima kandi niyo mwijuru irakubabarira reka twe kuzaroha bene wacu batageze mumashuri tubabwira ibihuha tubabwira gufata imipanga nibindi bikora ubwicanyi ,kandi tuzi ingaruka zabyo zose.uwahunze inzara nayirishe ariko ye kuroha abantu cyangwa uwa hunze ubwo busambo nawe yemere icyo yakoze ,naho murwanda ho bihora byeze sinumva nubusambo aho buva ,ujya iburayi we nawe sinumva ubwo busambo kuko arya umuceli uguze make na ka fromage bitamugoye ubwo rero,mutuze mugarure agatima mwibuke iyo mwavuye nuko mwari mumeze mushyire ubwenge kugihe ni yo neza imana itwifuriza kubaho neza tubanisha nabandi kubaho neza nkuko tubyiyifuriza.
Ibya Bruxelles nta gaciro bifite ngo byatabiriwe nabantu beshi!!! bande?tunanirwa gusoma ibiduhuza se tugasoma amacakubiri y interahamwe soma wowe binezeza kwica abantu.
Akana reka tubane twubake igihugu cyacu kuburyo bunogeye bose,butarimo ubuhunzi n'ubusambo.
Les partis d'opposition se sont réunis à Bruxelles, lire la suite au :
http://www.echosdafrique.com/20110801-rwanda-rnc-et-fdu-pour-un-meme-agenda-pour-le-changement
nimuze turwubakane,turabakunda
reka nisekere sha ukomeze untuke ,iyo mwijuru irakumva niba ndi ngombe se ubwo umfashije iki,icyakora urashekeje ntabyo narimperutse.
Akana nizereko ,ubwo wakomeje kuvuga byinshi ndabizi ufite akazi ushinzwe ndanagutinye cyakora ugombakuba ariweho ukora mu yamangazini ya sowanyu mucururizamo amagufwa yabene wanyu doreko mwagize imana yo kubona mupfushije mwabarozi mwe,uri kuryeryeza se urusha Rujugiri gukunda igihugu ra?cy n'ubusambo buri kugukina munda witonde utazaba nkinkotanyi cg interahamwe nizereko uziko bari kubyishura!naho kuvuga ubusa byo ndabona ubizi.simbona no kwandika izina ryawe byakuyobeye sikuriya bandika ibikurangabandika akana batya watungo we "Akana"kurya muyobowe nitungo mwe mwabaye inka ,ese ubundi wayoborwa numuntu wize amashuri ane weho ukagira ubwenge nkayoberwe n'impamvu utazi kwandika izina ryawe,nubwo waba waryihimbye ariko uraryubaha wangombe we.
niba akunda igihugu se ubu arihe ? abakunda igihugu bakirimo mwa bicucu mwe mwirirwa momokera iyo.cyangwa gukunda ntimuzi icyo bisobanura ubwo buginga ntawe ubukurusha.wowe se ubu wanditsi ki niba utari umuginga?yewe muri babazivamo gusa.
Nkawe Akana ,icyo wabacyo cyose ntacyo wamarira abo mwaba muri kumwe,gusa ntuzongere guta igihe cyawe ngo urikwandika,ikimbabaje nuko uri mu Rwanda utabona aho itara ryaka ngo rinizimye ubwose urusha Kayumba gukunda igihugu?ubuginga gusa nibwo bukwaritse
kuri KWEKWENKEKAGADI#25,#27,#33
Aho ntiwaba uri umwe mu bamotsi b'ingoma ko mbona ubwoba bwagutashye none ukaba uri kuvugishwa ? Ko mbona unnya mu mishwangi usomye izi nyandiko gusa, ubwose bizakugendekera gute umunsi tuzasohoka twakereye gusezerera ingoma mpotozi ?
Ushyize ubwenge mu bundi ahubwo wakwibwiriza ukitandukanya n'irya ngoma inzira zikigendwa, naho ubundi akanyu kashobotse
Zelo, ikomerez rata utubwira izindi ngamba zisigaye inyuma ahasigaye tunononsore imyiteguro.


text:
Hariette nasomye ibyo wanditse kdi ibyo uvuga ni ukuri uru rubuga habamo ingeri nyinshi gusa habamo abantu badasobanutse gusa woe rero niba uri umukobwa wiyubashye ukaba ushaka umusore ufite izo condition ushaka kumubona hano bizakugora.so jyewe ndahari arko mbahanze y'igihugu mu kazi niba uri serieuse mubyo uvuga shyiraho Numero yawe ndaguhamagaza number nkoresha hanze tuvugane.n'umukobwa wese cg umufille mere ushaka kubaka ufite urukundo rwukuri ashyireho number tuvugane.murakoze umunsi mwiza
Alain Manzi - 12/01/2017 saa 04:14


text:
Igisubizo: Bibiliya ivuga byinshi cyane ku minsi y’imperuka. Hafi buri gitabo kiyirimo gifite ubuhanuzi bwo ku minsi y’imperuka. Ariko kuvuga kuri ubwo buhanuzi, kubusobanura no kubutondekanya mu gihe nibyo bigoye kandi bitavugwaho rumwe. Ariko reka tugerageze kukunyuriramo muri make.
Yesu azaza kujyana abakijijwe, abagurukane mu bicu (1 Abatesalonike 4:13-18, 1 Abakorinto 15:51-54). Aho bazajyanwa imbere y’intebe y’urubanza, bamwe bazagororerwa imirimo myiza no kwizerwa bagaragarije kw’isi, abandi batakaze ibihembo kubera kunebwa cyangwa kutumvira kwabo; ariko nta n’umwe uzamburwa cyangwa uzabura ubuzima buhoraho (1 Abakorinto 3:11-15, 2 Abakorinto 5:10).
Ubwo Antikristo (ya nyamaswa) azahita azamuka mu butegetsi, asinyane amasezerano y’amahoro y’imyaka irindwi na Isirayeli (Daniyeli 9:27). Iyi myaka 7 niyo bakunze kwita “imyaka y’umubabaro”. Mu gihe cy’iri totezwa, hazaba umubabaro mwinshi: intambara, inzara, ibyorezo ndetse n’ibizazane. Imana izaba iri gusuka umujinya wayo ku cyaha, ikibi ndetse n’urugomo biri mu isi. Muri iyi mibabaro niho hazagaragara ba banyamafarashi bane, ibimenyetso birindwi ndetse n’igikombe cy’urubanza.
Hagati muri iyo myaka 7, Antikristo azasesa ya masezerano yo kurinda Isirayeli, ahubwo ayishozeho intambara. Antikristo azakora “ikizira” ubwo azashyira ishusho ye mu ngoro y’Imana izaba yarongeye kubakwa i Yerusalemu, ngo nawe asengwe (Daniyeli 9:27, 2 Abatesalonike 2:3-10), iyo shusho izaramwa nayo. Igice cya kabiri cy’iyo myaka 7 gikunze kwitwa icy’“umubabaro mwinshi” (Ibyahishuwe 7:14) cyangwa “umubabaro wa Yakobo” (Yeremiya 30:7).
Nyuma y’iyo myaka 7 y’umubabaro, Antikristo azashoza intambara simusiga kuri Yerusalemu, imirwano kabuhariwe ikazabera mu kibaya cy’ahitwa Arimagedoni. Muri iyo mirwano nibwo Yesu azahita agaruka ku mugaragaro, ashwanyaguze Antikristo n’ingabo ze, abajugunye mu nyanja y’amazuku n’umuriro utazima (Ibyahishuwe 19:11-21). Ubwo Kristo azaherako abohera Satani ikuzimu mu gihe cy’imyaka 1000, hanyuma we ategekere kw’isi muri iyi myaka yose (Ibyahishuwe 20:1-6).
Nyuma y’iyi myaka 1000, Satani azaziturwa, yongere ashake kurwana, ariko bidatinze ahite yongera atsindwe, ariko noneho ajugunywe nawe muri ya nyanja y’amazuku n’umuriro utazima (Ibyahishuwe 20:7-10) ku bw’iteka ryose. Hazahita habaho umunsi w’urubanza, abatizera bakanirwe urubakwiye (Ibyahishuwe 20:10-15), basange Satani, Antikristo n’abadayimoni mu muriro utazima. Ubwo nibwo Kristo azahita amanura isi nshya n’ijuru rishya na Yerusalemu nshya – aho abizera tuzaba iteka ryose. Muri uwo murwa ntihazarangwa umubabaro, icyaha cyangwa urupfu (Ibyahishuwe 21-22).
Ikibazo: Bibiliya ihanura iki ku mperuka y’isi?
Igisubizo: Bibiliya ivuga byinshi cyane ku minsi y’imperuka. Hafi buri gitabo kiyirimo gifite ubuhanuzi bwo ku minsi y’imperuka. Ariko kuvuga kuri ubwo buhanuzi, kubusobanura no kubutondekanya mu gihe nibyo bigoye kandi bitavugwaho rumwe. Ariko reka tugerageze kukunyuriramo muri make.


text:
sam.
10
mars
2012
Isomo rya mbere: Iyim 20, 1-17
Zab 19(18),8,9,10,11
Isomo rya kabiri :1 Kor 1,22-25
Yh 2,13-25
Bakristu bavandimwe, kuri iki cyumweru cya gatatu cy’igisibo, amasomo matagatifu tuzirikanaho, aradushishikariza kumenya neza aho dushakira ibisubizo by’ibibazo byacu.
Muri ubwo buryo, Amasomo matagatifu aratwereka ko intsinzi y’icyaha ari ukumenya gutega matwi amagambo ya Nyagasani kugira ngo tugire ubugingo bw’iteka.
Bavandimwe, muri iki gihe cy’igisibo, abakristu benshi baboneraho umwanya wo gutekereza gukora ibikorwa biranga ukwisubiraho no kwemera Inkuru nziza. Muri ibyo bikorwa, Kiliziya umubyeyi wacu atwibutsamo iby’ingezi aribyo: kwigomwa, gusenga no gufasha abakene.
Ibi bikorwa rero birashyira mu ngiro Ijambo ry’Imana twumvise mu Isomo rya mbere, rikaba ritubwiriza kandi rikatwereka ko uburyo bwo gushimisha Imana ari ugukurikiza amategeko yayo.
Bavandimwe, kumenya gutega amatwi Ijambo ry’Imana, kumenya gutega amatwi inama Imana itugira nibwo buhanga nyabwo butanga ubugingo bw’iteka. Muri iki gihe, abantu bashishikariye, guharanira kugaragaza ko bize amashuri menshi, bagaharanira kwibikaho za diplome zihanitse. Ibyo ni byiza rwose kuko Imana umuremyi wacu yatanze ubuhanga kugira ngo Muntu amukorere uko ashoboye kose, yishimye, maze abatuye isi barusheho kugubwa neza. Ariko mbere ya byose, tugomba kumenya ko ubuhanga butaganisha mu guhesha Imana ikuzo ntaho bwageza muntu.
Ivanjili y’uyu munsi nayo rero, iratwereka icyatuma umutima wacu ugubwa neza.
Umutima wacu uzagubwa neza igihe dushyize imbaraga zacu, ubwenge bwacu n’umutima wacu wose mu guharanira icyakubaka Ingoma y’Imana, icyatuma abantu barushaho kwegera Imana. Hano, buri wese akwiye kumva ko ishyaka ry’ingoro ya Nyagasani ashobora kurigaragariza mu buzima bwe busanzwe bwa buri munsi, mu kazi ke gasanzwe, mu mibanire ye n’abandi, mbese mu buzima busanzwe rwose.
Iyo dusenga, tuzirikana ko Nyagasani ahora yinjira mu ngoro ye ariyo mitima yacu, kugira ngo ahirukane ingeso mbi n’ibintu byose bituma imitima yacu itayoboka Imana byuzuye.
Twe rero, kuko mu by’ukuri tutashobora kwirukana ubucuruzi bukabije kubangamira Imana mu buzima bwacu, nibura ishyaka twagira, icyo twashobora gukora, ni ukurakarira icyaha kitubuza guha umwanya Nyagasani mu mitima yacu. Ni muri ubwo buryo rero Kiliziya Umubyeyi wacu adushishikariza, kwanga ibyaha, kubyicuza, no gufata imigambi myiza mishya kubera ishyaka dufitiye Ingoro ya Nyagasani.
Muri iki gihe, abantu bafite ikibazo cyo gufata icyaha n’ubugizi bwa nabi bakabiha ibisobanuro bibyoroshya; maze bagasaba Yezu ikimenyetso cyerekana ko afite uburenganzira kubuzima bw’abantu bose. Ese birakenewe ko Nyagasani Yezu agomba gutanga ikimenyetso kindi? Ese ibyo akora byerekana ko yatsinze urupfu n’icyaha ntibihagije? Iyo adusaba gusenga kugira ngo tutagwa mu bishuko bikabije ubwinshi muri iki gihe se, hari ukutuburira kurenze uko? Ikindi kandi, n’ubwo uko gusenga tubishyizeho umwete bikunze kunanirana, ubwe niwe uvuga ati “unkunda azakundwa na Data, nanjye nzamukunda kandi nzamwiyereka”.(Yh 14,21). Nitwumve nyine Ko Nyagasani Yezu ubwe avuze ko aziyereka umukunda wese.
Bavandimwe, tugire amizero ko ni dushishikarira gusanga Imana twifashishije isengesho: nidutera intambwe imwe, Nyagasani azatera intambwe zose zizaba zisigaye ngo duhure.
Uburyo bwa kabiri bwo kwereka Nyagasani ko dufitiye ishyaka Ingoro ye n’ingoma ye, ni ukumwereka ko tuzi ko ariwe twishingikirije muri byose, ko ari we twiziritseho. Ibyo tukabikora twigomwa, twizitura ku bituzirika bigafata umwanya munini cyane mu mitima yacu, bikatubera nka bwa bucuruzi twumvise mu Ivanjili, dore ko muri ibi bihe ibizirika abantu ari byinshi.
Ikimenyetso kizatubohora kuri ubwo bucuruzi cyangwa se kuri ibyo byose bibangamira urumuri rwa Nyagasani, ni ukwizera ko Nyagasani azazukira kutubohora. Icyo kimenyetso, Yezu ubwe niwe ucyitangiye. Twebwe ubwacu ntidushobora kwibohora no kwirukana ibibangamira roho zacu, cyangwa se ibibangamira abavandimwe bacu tutabifashijwemo na Yezu Kristu wazutse, Yezu Kristu uzazukira kuduha umutsindo.
Ariko natwe rero, aradusaba kumufatira ho urugero. Kuko ubwe azitanga akadupfira, natwe turasabwa gupfa ku ngeso mbi, mbese turasabwa kugira ibyo twigomwa kubera ishyaka dufitiye ingoro ya Nyagasani, buri wese akabikora ku rugero ashoboye. Icyo gihe nibwo tuzaba tubaye abanyabwenge, nk’uko amasomo matagatifu y’uyu munsi abidushishikariza.
Mu by’ukuri, nk’uko Isomo rya mbere ridushishikariza gukunda Imana no kuyizirikaho n’umutima wacu wose kandi tugakunda mugenzi wacu nk’uko twikunda, dore ko ari ko kumenya ubwenge; ibyo ntitwabishobora igihe cyose tukirutisha Imana ibintu byose twiziritseho, bikatubuza amahwemo, bikadupfukirana, bigafata umwanya munini mu bitekerezo by’umutima wacu.
Ivanjili iratubwira iti:“nuko abigishwa bemera Ibyanditswe, bemera n’ijambo Yezu yari yaravuze”. Impamvu abigishwa basobanukiwe n’ibyo Yezu yari yaravuze ni iyihe? Ni uko bari baramwiziritseho batazanywe n’ibitangaza yakoraga, ahubwo bakaba baramwiziritseho bakuruwe n’inyigisho ze, n’ijambo rye ritanga ubugingo bw’iteka. Niko Petero ubwe abihamya ati: “Nyagasani twasanga nde w’undi ko ari wowe ufite amagambo y’bugingo bw’iteka.” (Yh 6, 68). Natwe rero turahirwa nitumwizirikaho tufite inyota yo kumva Ijambo rye ritanga ubugingo bw’iteka. Ubwo se niba tumusaba ibitangaza kugira ngo twemere, ubwo turi abakristu bahamye? Ahubwo twagombye kwemezwa n’uko Ijambo rye ari ryo riduha amahoro, rikadukomeza mu mibereho yacu yose, rikatubera itara. Nyagasani se ntiyatanze urumuri rw’agatangaza mu Ijambo rye yaduhaye. Ijambo ry’Imana rero rikwiriye kwifuzwa mbere ya byose, kuruta ibindi byose, kuko ibindi byose dusanzwe tubihabwaho umugereka ndetse tutagombye kubisaba.
Muri iki gisibo dusabe Nyagasani kugira ngo aduhe kugira ishyaka ry’ingoro ye; aduhe inema yo kwemera ubugandare bwacu, maze dusabe imbabazi z’ubuhemu bwacu, dusenge, twigomwe ibitubuza kumuha umwanya mu buzima bwacu.
Diacre Theophile TWAGIRAYEZU


text:
Ubwo yari afite imyaka 17, Lizzie Velasquez yabwiwe ko ariwe mubi kurusha abandi, amashusho agenda agaragazwa ahantu henshi abantu bamubwira ko ari we mugore mubi ndetse ko bibaye byiza yakwiyahura kuko ateye ubwoba. Kuri uyu wa Gatanu yashyize ahagaragara icyegeranyo yise “Amateka ya Lizzie Velasquez” kigaragaza ubuzima bwe bwose.
Velasquez avuga ko ubwo yashyiraga amashusho ye ahagaragara agifite imyaka 17, atashakaga ko hagira abamubwira nabi ndetse ngo banamutuke. Impamvu yatumye akora icyo cyegeranyo ku buzima bwe ngo yashatse kwereka abantu ko bagomba kwishimira ababo uko baba bameze kose. Mu myaka icumi ishize nibwo yatangaje uburyo yatewe agahinda n’uburyo abantu bafashe video ye bakayiha umutwe uvuga ko ari we mubi kurusha abandi ku isi.
Akivuka yavukanye indwara ikunze kugaragara ku bantu bacye cyane ku isi hose, yitwa [neanatol progeroid syndrome] ituma imisemburo y’umuntu igira ibibazo bikaza gutera ingaruka zituma umuntu agaragara nk’ushaje kandi akiri muto. Ubu burwayi bwamuteye kugira isura igaragara nk’ishaje cyane, imikorere y’ubwonko nayo ikagabanuka n’ibiro bye bikagabanuka cyane. Kubera iyi ndwara ubungubu afite imyaka 52 ariko apima ibiro 30.
Aganira na Daily Mail yavuze ko n’ubwo yatotejwe cyane n’amagambo y’abantu kubera ukuntu agaragara, ngo kuri ubu biratandukanye kuko hari icyahindutse. Yagize ati: “Byarambabaje, ndakeka nawe ubwawe wishyize mu mwanya wanjye ubwo nabwirwaga ayo magambo ansebya hose wari kumva uburibwe naciyemo uko bungana. Byari biteye ubwoba, biteye agahinda. Nanjye ubwanjye siniyumvishaga ko nzongera kwiyakira ngo numve ko meze nk’abandi.”
Nyamara kwiyakira ntibyamutwaye igihe kirekire kuko ubungubu ngo agiye gukoresha ibyo byose yanyuzemo agaragaza ibyiza gusa. Lizzie afite inama nyinshi agira buri wese wumva ko hari ibyo acamo bimubangamiye aho agira at: “Inama ikomeye ni ukumva ko mu byo urimo atari wowe wenyine ku isi ubundi ukiyakira uko uri”.


text:
Dore kwizera guheshwa no kumva, no kumva kukazanwa n’ijambo rya Kristo (Abaroma 10:17).
Uyu munsi dukomereje ku mutwe w’ijambo twatangiye ejo.
Ntekereza ku buzima bwa buri munsi, nasanze umuntu angana kandi asa n’ibyo yumvise.
Iyo umuntu atambutse tukamwita umuhanga mu mategeko (urugero umunyamategeko runaka), mu buvuzi (umuganga runaka) mu ikoranabuhanga, mu mateka, etc. N’uko aba yarafashe umwanya wo kubyumva (kubyiga ashishikaye) no ku byemera. Iyo tuvuze nanone ngo uriya muntu n’umunyamatiku, umunyamagambo, ni uko aba ariyo yagaburiye amatwi ye.
Icyo umuntu agaburiye amatwi nicyo kimugira we. Uhaye amahirwe abakubwira ingengabitekerezo y’ivangura ry’amoko, wisanga uhindutse umuhezanguni mu by’amoko.
Uko ni nako bimeze ku bakristo. Iyo wumvise Ijambo ry’Imana riraguhindura. Rirema ibyo wemera n’ibyo wizera. Rigenga amagambo uvuga rikayobora intekerezo zawe. Hari ibintu byinshi biba ku Mukristo biva ku Ijambo ry’Imana. Reka mvugemo 3.
1. Intambwe ya mbere yo guhura n’Imana ni ukumva Ijambo ryayo. Kubera iki? Ijambo ry’Imana niryo ribyara ibyo twizera mbere yo gukizwa. Abantu bose bakijijwe bivuye ku Ijambo babwiwe. Abantu batarakizwa bazize ko batumva Ijambo (mwibuke ko abo rinyura mu matwi bose bataba baryumvise nyabyo. Bivuge ko batariha agaciro. Mwibuke ko akenshi umuntu yumva ibimurimo kuruta ibyo abwirwa. Uramubwiriza akumva ibyo asanganwe muri we.
2. Ijambo ry’Imana niryo riha umuntu gukura mu kwizera. Uko umuntu asoma Ijambo ry’Imana niko azamuka mu ntera yo kwizera. Muri make igipimo cy’umuntu cyo kwizera kireberwa ku bumenyi bw’Ijambo n’uburyo arishyira mu bikorwa.
3. Ijambo ry’Imana niryo rihindura umuntu. Ibindi byanditswe byose dusoma (ibindi bitabo byose) bibereyeho kuduha amakuru (information) naho Ijambo ry’Imana (Ibyanditswe byera) ribereyeho kuduhindura (transformation).
Uno munsi wibaze ku mwanya n’uruhare Ijambo ry’Imana rifite muri wewe!
Ugire umunsi mwiza!
Dr Fidèle MASENGO, Umushumba Foursquare Gospel Church Kimironko masengof@yahoo.fr


text:
Abahinduriye benshi ku bukiranutsi bazaka nk’ inyenyeri iteka ryose
Kandi abanyabwenge bazarabagirana nk’umucyo wo mu isanzure ry’ijuru n’abahinduriye benshi Ku bukiranutsi bazaka nk’inyenyeri iteka ryose. Daniel 12:3
Imana ishimwe cyane. Burya uyu murimo wo guhindurira abantu kuri Yesu Imana iwuha agacirooo. Hari abagira ishyaka ryo kuzana abantu mu idini ariko ntunguwe n’ukuntu ntahantu bibiliya yigeze ibavugaho
Ngo ni abagiye gushaka abazimiye bakabigisha ibyo gukiranuka!! Imana ishimwe. Byanteye gutekereza ko ntahindurira abandi Ku bukiranutsi kandi nanjye nkiri uruhinja kubyo kumenya gukiranuka icyo aricyo kuko Bibiliya ivuga ko nta mpumyi yarandata indi. Umuririmbyi araririmba ngo imbere ya yantebe nzahagararayo nzaba njyanye iminyago nyishyikirize Yesu. Imana ishimwe. None ni iki nkora?
Ni iki nakora nkazana abantu kuri Yesu? Nkabahindurira Ku gukiranuka! Surtout ibyo! Buriya Imana yahaye buri wese impano kandi izamubaza uko yayikoresheje. Ikiza Niko Imana idakiranirwa ngo yibagirwe ibyo twakoze
Alice


text:
Bamwe mu bagore batuye mu
murenge wa Murambi mu karere ka Rulindo, ntibaterwa ipfunwe no
kugorobereza mu kabari ndetse rimwe na rimwe bakarara mu mihana kubera
inzoga .
Bamwe mu batuye muri uyu murenge baganiriye na IGIHE bavuga ko hari abagore badatinya gusiga abana mu rugo bakajya kugorobereza banywa manyinya ntibanaterwe ipfunwe no kwandagara basinze cyangwa ngo barare mu mihana.
Ati “ Hari abagore benshi nzi bajya mu kabari bagiye kuvumba inzoga, bagahera nka saa kumi bakageza saa yine za nijoro batarataha. Ariko abenshi usanga ari ibicubaziko. Hari n’abo nzi barara mu mihana basinze. "
Undi mugore utashatse ko izina rye ritangazwa nawe yunze mu rya mugenzi we ariko avuga ko abarangwa iyo ngeso ari ababa bibana.
Ati “ Abagorobereza mu kabari ni abagore batandukanye n’ abagabo cyangwa abakobwa babyariye iwabo. Abagore bafite abagabo babikora ni bake.”
Umwe mu bagabo bo mu murenge wa Murambi witwa Tuyisenge we yemeza ko n’abagore bafite abagabo hari abo asiga mu kabari.
Ati “ Hari abagore bafite abagabo basiga abana mu rugo bakaza kuvumba inzoga mu kabari, ugasanga bibagiwe inshingano zabo , Hari abo njye nsingamo saa mbiri za nijoro.”
Aba baturage bavuga ko inzoga z’inkorano ziba muri ako gace ziri mu birarura abagore , dore ko ngo uwazinyoye bitamworohera kuzivaho .
Imwe mu myanzuro yafashwe n’inama y’umutekano y’akarere ka Rulindo yateranye tariki ya 30 Ukwakira 2014, ni uko abayobozi bafatanyije n’inzego z’umutekano barushaho guhashya ubusinzi n’ibiyobyabwenge.
Umuyobozi w’Akarere ka Rulindo, Kangwage Justus, wari uyoboye iyi nama yagarutse ku guhashya ubusinzi bukabije buterwa ahanini n’inzoga zitemewe zifatwa nk’ibiyobyabwEmma-Marie Umurerwa
enge.


text:
Kuri iki Cyumweru tariki 28 Kanama 2016, nibwo umusore wo mu murenge wa Byimana n’umukobwa wo mu murenge wa Mbuye yombi yo mu karere ka Ruhango, bagombaga gukora ubukwe ariko bwapfuye ku munota wa nyuma ku mpamvu kugeza ubu z’amayobera.
Umusore witwa Ernest wo mu murenge wa Byimana, amaze igihe gito akorera mu murenge wa Mbuye aho yageze agakundana n’umukobwa witwa Esther ndetse agahita anamutera inda, nyuma bagahita bapanga ubukwe.
Kuri iki Cyumweru nibwo hagombaga kuba imihango yo gusaba no gukwa mu murenge wa Mbuye igakurikirwa no gusezerana imbere y’amategeko mu murenge wa Nyarubaka mu karere ka Kamonyi, nyuma bagahita babana kuko gusezerana imbere y’Imana batari kubyemererwa n’Itorero ry’Abadivantisiti b’umunsi wa karindwi bitewe n’uko umukobwa atwite.
Ku gicamunsi cyo kuri uyu wa Gatandatu, Ernest yahamagaye umuryango w’umukobwa bagombaga gukora ubukwe, abamenyesha ko yarwaye bityo anabwira nyina w’umukobwa (uwari ugiye kumubera nyirabukwe) ko ubukwe butakibaye kubera ikibazo cy’uburwayi.
Abaturanye n’umuryango w’umukobwa babwiye ikinyamakuru Ukwezi.com ko uyu musore avuga ko hari ibintu bamuroze, bakaba bakeka ko ari uburyo bwo kumubenga kuko nta n’igihe kinini bari bamaze bakundana, uretse kuba yaramuteye inda umukobwa akamusaba ko bahita babana.
Ikinyamakuru Ukwezi.com cyavuganye na Ernest ku murongo wa telefone, adutangariza ko hari ibintu bimaze nk’ukwezi bimufata abantu bamuroze, byamara kumufata akamenagura ibintu akanarwana ndetse akanakubita umutwe we ku bintu biri hafi, akazanzamuka yanegekaye.
Ubwo twavuganaga mu masaha y’umugoroba, yavugaga ko ari i Rwamagana ari kumwe na nyina ahantu bagiye kumuvuza mu bavuzi gakondo bavura iby’imyuka mibi n’amarozi, kandi akemeza ko n’umukobwa abizi kuko ngo byajyaga bimufata bari kumwe akamukubita, yazanzamuka umukobwa akabimubwira undi akumirwa akamusaba imbabazi.
Avuga ko akunda uwo mukobwa cyane kandi akaba atamuhemukira, ariko akaba yabuze ukundi yabigira kuko aho arimo kwivuza banze ko ataha atarakira neza, kandi ngo ubwo bari mu nzira berekezayo yagiye akubitagura umutwe ku modoka kuburyo yazahaye, akaba yumva ubukwe butaba.
Avuga ko ubu icyo yifuza ari nk’icyahita kimwica akavaho kuko afite agahinda mu mutima we, kuko ibi bintu avuga ko bamuroze bimaze kumubuza amahoro, mu minsi ishize akaba yarafashwe bigatuma amenagura ibirahure by’inzu yubatse akabimara, aho azanzamukiye nawe akumirwa akajya kugura ibindi abantu bakamuha inkwenene.
Update: Amakuru mashya yageze ku kinyamakuru Ukwezi.com mu gitondo cyo kuri iki Cyumweru, ni uko umusore yageze i Mbuye kwa sebukwe w’umukobwa ari naho ari kugeza ubu ariko akaba yahageze ameze nk’ufite uburwayi bwo mu mutwe, dore ko yagiye yambaye ibirenge ndetse anafite ubugari buhiye mu mufuka.
Icyaje gutera urujijo kurushaho ariko, hari abagiye ku biro by’umurenge wagombaga kuberaho imihango yo gusezerana imbere y’amategeko, basanga aba bageni batarigeze biyandikisha mu gihe umusore yari yarasabye nyirabukwe amafaranga akajya kwandikisha urukiko ndetse akanamubwira ko atari ngombwa kujyana n’umukobwa, bikaba bishingirwaho abantu bemeza ko uyu musore yaba ateka imitwe.
Ikindi gishingirwaho bavuga ko ateka imitwe, ni uko agace yavugaga ko yubatsemo amazu nako basanze abeshya nta n’ikibanza ahagira.


text:
R.I.P kuri nyakwigendera kandi imana imwakire mubayo.
R.I.P kuri nyakwigendera kandi imana imwakire mubayo.
ibyizabamuzanamurwanda
ikibazo dufite ni abapfuye bahagaze.
cyakoraa buri gihugu cyose gifite umwami yakwitwa " umwami, perezida, Ayatora, Chancelor, premier ministre , ...
RIP
TWIHANGANISHIJE ABANYARWANDA BOSE KUBWURUPFU RWUMWAMIWACU KIGERI
nyumay,urupfurw,umwami ubuzima bugomba gukomeza.ntaho kudashaka umugore yakoze amakosa
Imana imuhe Iruhuko Ridashira
numva umwami yashyingurwa murwamubyaye kuko hari benshi bari batarabona umwami narimwe tubyumva mumateka none byaba byiza nibura tubonye numugogowe ndetse numusezero we uri murwatubyaye
R.I.P., Imana Imwakire mubayo!
R.I.P., Imana Imwakire mubayo!
Umwami wu Rwanda naho yaba yaguye mumahanga yitwaga umwami
kandi ikibabaje nuko ntawe asize uzamusimbura jyendababaye kuko nari ntarabona umwami wu Rwanda imbonankubone ndababaye peeee
ariko ntakundi ubwo bibaye amateka ubwo rero IMANA imwacyire mubayo
asanze ba sogokuru bye ntakundi ubwo abanyarwanda nta mwami tuzabona
ukundi!!!!!!!!! katurindire YESU gusa ariko turasabako twamenya neza urupfu yazize.
umwami akakirukanwa mugihugu cye birababanjwe kandi biteye nisoni akwiye kwibukwa nkumwami
TURAGUSHIMIRA KO WUBAHIRIJE UMUCO MUNYARWANDA IMANA IKWACYIRE MUBAYO
Ibyokuvugango yakizanumugore ngurwanda rwarikubonishyano?nagende.. Ntacyicyizira mugihugucyabanyarwanda
Ariko atanze ate? Kohatanga umwami we yari umwami w’ikihe gihugu?
ubu turi muri republic iyobowe na nyakubahwa P.K. ibya kigeri byo bite?
Kigeri RIP ntakundi,gusa turagushimira kubyo wakoze ubwo niyo myemerere,kndi buri bwami bugira iyabwo ifite aho ishingiye.imana ikwakire.
Urumuri rw’imana rumumurikire umwami wacu
Rest in Peace my King. Aho ujyiye ntakababaro, ntabuhunzi. nimuhira iwacu hatwese.
R.i.p. we shall always remember you and we shall continue to pray for you his majesty . you hv bn giving us alot of advice and courage to achieve. Once R.I.p in peace our beloved dad.
Unbelievable!! Why these elites’ deaths? Our Mucyo! Our Kigeli!
This is sad and shameful for all of us Rwandans. Our king to die in exile? As mentioned above,let our leaders fight to get him buried in his Rwanda.
RIP,our king.
How could U be so stupid screwed, discussing about his material status (decision or choice) when people and his big family round the world are grieving ? How koko?
Mubabarire, muzi kibicucu bigwira kw’isi ?
Ibya genocide, nurupfu rwe bihuriranye he? Mwabuze ibyo mu ririmbagura?
SEFU we; Wagyicucu we, Kayumba na Rusesabagina, bihuriranye bite n uk umwami y itaby Imana ! Uzi kumeze kuwavutse ucuramye?
KUBATARI BABIZI KIGERI ASIZE UMWANA UMWE: HARRIET..
Ntabwo yari yemerewe kurogorera mu mahanga.
Nawe wanditse k umugore aryoha, U need to test one divorce, ukamokagura ubusa.
Baryoha bakiri bato !
RIP our very Dear King, We will miss U.
This guy just died and I guarantee that he didnt have a good adviser to mention or remind him to write memoirs at least for us Rwandese youth. anyways, this are the guys whom by the time they turn 15 years old they start killing each other for the sake of the throne. Imagine being led by someone of age of 15. no wonder why abazungu batwinjiranye ( ababirigi ) bagatandukanya abantu bica system. but as far as i am concern by his tittle, the fact that there is no journals or some type of memoirs left or mentioned to be left behind for the country that he cared for so much to not marry, then wtf?? what was his use? ishusho ya decoration? ubwami was just a tittle not a responsibility to some of these guys. n’ubundi ibyubwami kubyivangamo is dangerous because these guys used to fight and kill each other for the sake of title and greed of kingdom. ibyabo byarangiriraga i Rucunshu. no memoirs for the youth and the history of the country. this is why its easy for any regime entering the country to destroy the authentic history of the country. Peace, truly yours - RDAN
Imana imuhe iruhukiro ridashira
R.I.P mwami uherukiye abandi I Rwanda. gusa bavandi Banyarwanda mureke dusabe gov y’U Rwanda umwami aza shyingu rwe mu rwamubyaye.
nta kundi abavuze ngo azatahuka abe umwami babivanagahe?ngo ni abahanuzi ahubwo baravangiwe ubwo kayumba na rusesabagina bitegure guherekeza umwami.
Se umubyara yaguye ishyanga none n’ Umwami Kigeli Ndahindurwa aguye muri USA.
Imana imwakire, imuhe iruhuko ridashira. RIP Jean Baptiste.
NUKURI NDABABAYE UMWAMI TUMUBUZE ATARIGEZE AKANDAGIRA NO MU RWA MUBYAYE ,IMANA IMWAKIRE
That is a shame on rwanda kubona umwami asaziye isyanga.
That is a shame on rwanda kubona umwami asaziye isyanga.
atanze akiri mumandazi NGO ibyacyami!!!use musings niwe wari warateje umuvumo urwanda ubwo yamburaga Rutarindwa ingoma werero yarirenganyaga gsa niyamivumo yase yarikimukurikirana aguye ishyanga ubwase musinga
RIP kuri Kigeli ndahindurwa
RIP your magesty. You gonne but you are not forgeten. Abana bawe (abana b’u Rwanda) tuzahora tukwibuka.
RIP your magesty. You gonne but you are not forgeten. Abana bawe (abana b’u Rwanda) tuzahora tukwibuka.
Turababaye ariko ntakundi ruhukira mumahoro utangiye ishyanga burababaje pe ariko bibaye byiza bakuzana murwakubyaye
Turababaye ariko ntakundi ruhukira mumahoro utangiye ishyanga burababaje pe ariko bibaye byiza bakuzana murwakubyaye
ariko we ndumiwe!!!!!ubuse genocide yabaye irwnda haribyago birenze ibyo!!!?Sinai uko yabyumvaga arko siyo mpamvu gusa musings yajyanye umuvumo kungoma yaguye ishyanga abanabe Bose bagiye bagwa ishyanga kd nimugihe nawe yayambuye Rutarindwa hameneka amaraso yabanyarwanda musinga ntiyarakwiye kingoma
Sinzi niba gushakira umugore imahanga no gupfirayo ikirusha ikindi kuzanira ishyano kugihugu? Nka Mpyisi winararibonye yabidusobanurira kdi ikindi nkuko abavuye hejuru babivuze sinzi ishyano rirenze kuba tudafite ababyeyi kdi tutaravutse kubiti. Yari kuba yarishakiye akareka guheraheza ubwami kuko nkanjye sinzi ububi n’ubwiza bwabwo.
Sinzi niba gushakira umugore imahanga no gupfirayo ikirusha ikindi kuzanira ishyano kugihugu? Nka Mpyisi winararibonye yabidusobanurira kdi ikindi nkuko abavuye hejuru babivuze sinzi ishyano rirenze kuba tudafite ababyeyi kdi tutaravutse kubiti. Yari kuba yarishakiye akareka guheraheza ubwami kuko nkanjye sinzi ububi n’ubwiza bwabwo.
YOOOHH, Bibaho Nasinzire Mumahoro! Ukuntu Yateganyaga Gutaha Disi!
Abami bariho ariko bariho kubundi buryo bw igihe turimo kandi si mpamya ko agiye nk ingaragu n ibanga ry abiru kandi nabo bariho mu buryo bwabo
Ingoma ye yari yarajyanye na cyami. Ni agende amahoro ariko kutarongora ni amakosa yakoze. Naho ibyishyano byo ntabyo yari umuntu nkabandi.
kiriziya yakuye kirazira. iyo yishakira ntacyo byari gutwara, Imana niyo nkuru! keretse niba aramagini yabimutegetse kdi Imana irihejuru ya byose
R.I.P., Imana Imwakire mubayo!
R.I.P., Imana Imwakire mubayo!
Yewe ubwo iyo kigeri ashaka umugore twari guhura n’ibyago buriya genocide igohe yabaga bivugako hari umukobwa yarari gutereta .....njye numva ibyo bitari gutuma adashaka umugore kuko byose ni Imana ibigena kand gahunda zayo nta wazihindura
yewe ahu bwo arahombye kuba nta na kana kamukomokaho asize.
gusa Imana imuhe iruhuko ridashira.
None se n,ubundi ko atashatse tukaba twarahuye n’ishyano?????Byose ni rya tekinika ryo kuva kera ngo tuvukana imbuto.
Imana imuhe iruhuko ridashira
Ntacyo twavuga gusa birababaje umwami atangiye imahanga gusa byari byarahanuwe kuva kera , umwami imana imwakire mubayo kandi tuzahora tumwibuka ubutwari yagize bwo kwitangira akanga gushaka kugirango hatagira ibyago biba murwanda gusa kuba atangiye imahanga sinziko byo ataribibi kugihugu kigeri igendere tuzahora tukwibuka .
bamurigasuyesha iminsi3 se nimayibobo?
Imina y.urwanda imwakire mumahoro
Imana. imwohereze aho yamugeneye.
knd twihanganishije n
umuryango. we. ariko ndakeka niba. yaremeraga Imana. Atari kugendera kuriryo hame NGO ntiyashaka umugore murwanda rwari kubo mukaga. gute knd Imana. ariyo. nyiri juru nisi. ntamaho arenze aya Genocide. twiboneye n amaso yacu.
Ruhuka mu mahoro
Arababaje gupfurimanzi ntakibazo ahwagiye hareyobeshi azarongoreriyo nangesinsetse ndacyaringaragu
Imana imwakire
Imana imwakire!
Ewana Nina koko yaranze gushaka umugore NGO adateza u Rwanda ibyago nukuntu umugore aryoha ,sha bamushyire mu ntwari zigihugu kabiza arabikwiye
Ariko......... bagira imihango weeeee! Yanze gushakira umugore mu butunzi ngo kuko byari gukururira u Rwanda ibyago bikomeye cyane!!!!!
umwami w u Rwanda uruhukire mumahoro, abagome batumye ntacyon usize i Rwanda bo bakohereye utaranashaka,
cyakoze na we wakoze amakosa iyo wishakira ntashyano ryari kugwa i Twanda riruta Genocide.
Kwisungana


text:
Alarms shop Ltd yazanye ibitanda n’intebe bivura amavunane
Alarms shop Ltd ni iduka ricuruza ibikoresho byose byo mu nzu guhera ku bikenerwa mu ruganiriro, mu cyumba cyo kuraramo, kugera no mu gikoni ahategurirwa amafunguro.
Iri duka rifite umwihariko kuko rizana ibikoresho bikomeye bituruka muri Turikiya no mu Buyapani bizwiho kuramba, nkuko byatangajwe n’Umuyobozi wa Alarms Shop, Ntihabose Sylvestre.
Yagize ati “Umwihariko dufite mu bacuruza ibikoresho byo mu nzu nk’intebe zo mu ruganiriro, utubati, ibitanda, ndetse n’utubati tubikwamo imyenda (garde robe), n’ibikoresho byo mu mahoteli ni uko tuzana ibikoresho biramba kandi uguze tukabimugereza aho atuye. Ku bageni bagiye gushyingirwa kuko baba bagiye kugura ibikoresho byinshi, tubagabanyiriza mu buryo bwihariye."
Ikindi avuga kuri serivisi batanga ni uko iyo ubaguriye ibikoresho aho uherereye hose mu Mujyi wa Kigali babigutwaza bakabikugereza aho utuye ndetse niyo bibaye ngombwa ukimuka urabamenyesha bakongera bakaza kubikugereza aho wimukiye.
Ku bakozi bahembwa buri kwezi iyo uzanye icyangombwa kibigaragaza, ubuyobozi bwa Alarms Ltd bugirana amasezerano n’umukoresha wawe noneho bakaguha ibyo ukeneye byose.
Amoko y’ibikoresho usanga mu iduka Alarms ltd
Muri Alarms shop uhasanga intebe nziza zo mu ruganiriro, intebe zo mu buriro, kontwari zimukanwa, utubati, ibitanda bivura amavunane n’intebe ushobora kuryamamo nk’uburiri, akabati ko kubikamo ibinyobwa (wine bar), podium zo mu nama no mu nsengero, ibikinisho by’abana, imitako yo mu nzu n’ibindi.
Muri iri duka kandi bafite ibikoresho by’ikoranabuhanga birimo televiziyo za rutura (flat screen), frigo, radiyo, imitamenwa (cofrefort), ibyuma bishyushya ibiryo (micro-onde), cuisinière n’ibindi.
Alarms shop Ltd iherereye ku Muhima, munsi ya Banki y’Abaturage ahateganye na Sitasiyo ya Kobil.
Ukeneye ibindi bisobanuro wabahagara kuri 0788830549 cyangwa kuri 0788830558. Ushobora no kubandikira kuri [email protected]
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
ven.
02
sept.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyakolosi (Kol 3,1-11)
Bavandimwe, 1ubwo mwazukanye na Kristu, nimuharanire ibyo mu ijuru aho Kristu ari, yicaye iburyo bw’Imana ; 2nimurangamire iby’ijuru, aho kurarikira iby’isi. 3Koko mwapfanye na Kristu, none ubugingo bwanyu bwihishe hamwe na We mu Mana. 4Aho Kristu azigaragariza, We bugingo bwanyu, icyo gihe namwe muzagaragara muri kumwe na We mu ikuzo ryisesuye.
5Nimucike rero ku bibarimo byose bibatera gutwarwa n’iby’isi, nk’ubwiyandarike n’ubusambanyi, ingeso mbi n’irari ribi, ibyifuzo bibi n’ubugugu butuma musenga ibintu nk’ibigirwamana! 6Ngibyo ibirakaza Imana. 7Nguko uko namwe mwagenzaga kera mugikora ibyo. 8Noneho ubu namwe ibyo byose nimubizinukwe : uburakari, umwaga, ubugome, ibitutsi n’ibigambo bibi bibava mu kanwa. 9Nimuherukire aho kubeshyana, kuko mwasezereye muntu w’igisazira hamwe n’imigenzereze ye, 10mugahinduka muntu mushya, uwo Umuremyi ahora avugurura amwishushanya, agira ngo amugeze ku bumenyi nyakuri. 11Icyo gihe rero ntihaba hakivugwa Umugereki cyangwa Umuyahudi, uwagenywe cyangwa utagenywe, umunyeshyanga cyangwa Umushiti, umucakara cyangwa uwigenga ; ahubwo haba havugwa gusa Kristu uba byose muri bose.
ZABURI (Zab 145 (144), 2-3, 10-11, 12-13ab)
Inyik/ Uhoraho agirira bose ibambe.
Buri munsi nzagusingiza,
nogeze izina ryawe iteka ryose.
Uhoraho ni igihangange,
akaba rwose akwiriye gusingizwa ;
ubwamamare bwe ntibugereranywa.
Uhoraho, ibiremwa byawe byose nibijye bigushima,
abayoboke bawe bagusingize !
Bazarate ikuzo ry’ingoma yawe,
batangaze ubushobozi bwawe.
Bamenyeshe bene muntu ibigwi byawe,
n’ikuzo ritamanzuye ry’ingoma yawe.
Ingoma yawe ni ingoma ihoraho mu bihe byose,
ubutegetsi bwawe buzaramba.
IBANGONDIRIMBO RIBANZIRIZA IVANJILI (Mt 5, 12)
Alleluya Alleluya.
Nimwishime kandi munezerwe,
kuko ingororano yanyu izaba nyinshi mu ijuru !
Alleluya.
IVANJILI
+ Luka (Lk 6, 20-26)
Muri icyo gihe, Yezu yari ahagaze mu kibaya maze imbaga y’abantu iramukikiza. 20Nuko yerekeza amaso ku bigishwa be, maze aravuga ati « Murahirwa mwe abakene, kuko lngoma y’Imana ari iyanyu. 21Murahirwa mwe mushonje ubu, kuko muzahazwa. Murahirwa mwe murira ubu, kuko muzaseka. 22Murahirwa igihe cyose abantu babanga, bakabaca, bakabatuka, bakabahindura ruvumwa babaziza Umwana w’umuntu. 23lcyo gihe muzishime kandi munezerwe, kuko ingororano yanyu ari nyinshi mu ijuru. Ni uko uko ababyeyi babo bagenzerezaga abahanuzi. 24Ariko muragowe mwe bakungu, kuko mwashyikiriye imaragahinda yanyu. 25Muragowe mwe mwijuse ubu, kuko muzasonza. Muragowe mwe museka ubu, kuko muzarira mukaganya. 26Muragowe igihe cyose abantu babavuga neza, kuko ari uko ababyeyi babo bagenzerezaga abahanuzi b’ibinyoma.»


text:
ven.
19
oct.
2012
ISOMO RYA MBERE
Ibaruwa Mutagatifu Pawulo Intumwa
yandikiye Abanyefezi (Ef 3, 2-12)
Bavandimwe, 2ngira ngo mwamenye ingabire Imana yampaye ku buntu ari mwe ibigirira, kugira ngo isohoze umugambi wayo, 3ikampishurira ibanga ryayo nk’uko maze kubibandikira muri make. 4Nimubisoma, muziyumvira ubwanyu ukuntu nacengewe n’ibanga rya Kristu. 5Iryo banga Imana ntiyigeze iribwira abantu bo hambere, nk’uko ubu imaze kurihishurira intumwa zayo ntagatifu n’abahanuzi bayo, ku bwa Roho Mutagatifu. 6None dore n’abanyamahanga na bo bemerewe gusangira umurage umwe natwe, bakaba ingingo z’umubiri umwe hamwe natwe, kandi bakabona uruhare ku isezerano rimwe hamwe natwe muri Kristu Yezu, babikesha Inkuru Nziza.
7Kandi iyo Nkuru Nziza ni yo nshinzwe kwamamaza, ku bw’ingabire Imana yampaye ku buntu no ku bubasha bwayo. 8Jyewe w’intamenyekana mu batagatifujwe bose, nahawe iyo ngabire yo kogeza mu banyamahanga ibyiza bitagereranywa bituruka kuri Kristu, 9no gusobanurira bose ukuntu Imana isohoza wa mugambi wari uhishe kuva kera na kare muri Yo, Rurema wahanze ibintu byose. 10Bityo guhera ubu ngubu, Ibikomangoma n’Ibihangange byo mu ijuru bimenyera kuri Kiliziya ubuhanga bw’Imana buteye kwinshi, 11nk’uko yabigambiriye kuva kera na kare muri Kristu Yezu Umwami wacu. 12Nuko ku bw’ukwemera tumufitiye, duhabwa gutunguka imbere y’Imana tuyiringiye.
INDIRIMBO (Izayi 12, 2, 4b-5a, 5b-6)
Inyik/ Muzavoma amazi ku masoko y’agakiza mwishimye.
Dore Imana, Umukiza wanjye,
ndamwiringira kandi sinkigira ubwoba,
kuko imbaraga zanjye n’indirimbo yanjye ari Uhoraho,
wambereye agakiza.
Nimushimire Uhoraho, murate izina rye,
nimwamamaze bikorwa bye mu mahanga.
Nimubisubiremo muti “Izina rye ni ikirangirire !”
Nimuririmbe Uhoraho, kuko yakoze ibintu by’agatangaza.
Nimubyamamaze mu nsi hose ;
urangurura ijwi uvuze impundu wowe utuye ii Siyoni,
kuko Nyirubutagatifu wa Israheli,
utuye iwawe rwagati, ari igihangange.
IBANGONDIRIMBO RIBANZIRIZA IVANJILI (Lk 21, 36)
Alleluya Alleluya.
Hahirwa abahora bari maso kandi basenga :
bazashobora gutunguka mu maso y’Umwana w’umuntu.
Alleluya.
IVANJILI
+ Luka (Lk 12, 39-48)
Muri icyo gihe, Yezu abwira abigishwa be ati 39“Musanzwe mubizi : iyaba nyir’urugo yamenyaga igihe umujura azazira, ntiyareka bamupfumurira inzu. 40Namwe rero nimube maso, kuko Umwana w’umuntu azaza igihe mudakeka.” 41Petero ni ko kumubwira ati “Mwigisha, nit we uciriye uwo mugani, cyangwa se uwuciriye bose ?” 42Nyagasani aramusubiza ati “Murabona umunyabintu w’inyangamugayo kandi uzi ubwenge yaba uwuhe, ngo shebuja azamushinge abo mu rugo rwe, maze ajye abaha umugabane wabo w’ingano mu gihe gikwiye? 43Arahirwa uwo mugaragu shebuja azagaruka agasanga agenza atyo ! 44Ndababwira ukuri : azamushinga ibyo atunze byose. 45Naho uwo mugaragu niyibwira ati ‘Databuja aratinze’, maze agatangira gukubita abagaragu n’abaja, akarya, akanywa agasinda, 46amaherezo shebuja azaza umunsi atamwitezeho, no ku isaha atazi maze amwirukane nabi, amuhereze mu nteko y’abahemu. 47Uwo mugaragu rero wari uzi icyo shebuja ashaka, ntacyiteho ngo agikore uko yari yamutegetse azakubitwa nyinshi ; 48naho utazi icyo shebuja ashaka agakora ibidakwiye, we azakubitwa nkeya. Uzaba yarahawe byinshi, azabazwa byinshi ; n’uwo bazaba barashinze byinshi, azabazwa ibiruta iby’abandi.”


text:
Buri wese ugiza Njyanama azakurikirana imihigo
Inama Njyanama y’Akarere ka Gicumbi yateranye ku ya 16/3/2016 hemejwe ko buri mu jyanama ahabwa imihigo azakurikirana kugirango ibashe kweswa.
Bizimana Jean Baptiste uhagarariye abagize inama Njyanama y’Akarere ubwo yagaragazaga ko hasigaye amezi 2 gusa ngo abayobozi bajye guhigura imihigo imbere ya Perezida wa Repuburika Paul Kagame yasabye buri mujyanama guhabwa imihigo azakurikirana mu gihe gito gisigaye kugirango bafatanye n’abandi bayobozi bazabashe kuyesa ku kigero cyi 100%.
Ni nyuma y’uko umukozi w’Akarere ka Gicumbi ufite mu nshingano ze gutegura imihigo n’ishyirwa mu bikorwa byayo Sayinzoga Boniface agaragaje ko hari imihigo ikiri mu ibara ry’umutuku ndetse n’indi iri mu ibara ry’umuhondo kandi bakaba basigaje igihe gito ngo iyo mihigo ibe yesejwe 100%. Mu mihigo 38 akarere kahize 9 muri yo iracyari mu ibara ritukura.
Muri iyo mihigo harimo umuhigo wo guhuza ubutaka hagahingwa igihingwa kimwe uri kuri 36,2%, n’umuhigo wo guhinga imyumbati uri kuri 6,2%, umuhigo w’itangwa ry’amasoko mu kongera ibikorwa Remezo uri kuri 0%, kubaka umuyoboro w’amazi mu Murenge wa Kaniga biri ku kigero cya 52% no kubaka umuhanda Bwisige-Warufu Rwasama Byumba ugeze ku kigero cya 10,3% n’uburyo bushya bwo kwakira imisoro bugeze kuri 37,9%.
Mutarutinya Vedaste ni umwe mu bajyanama b’Akarere yavuze ko bagiye kumanuka bakajya mu mirenge bakareba imihigo ifite ibibazo bagafatanya muri iki gihe gito gisigaye kugira ngo babashe kuyesa uko babyiyemeje.
Ati†Ubwo badusabye ko tugira imihigo dukurikirana mu Mirenge twatorewemo ndumva ari byiza bizadufasha gufatanya tukareba ko hari icyo twageraho mu gihe gito gisigayeâ€.
Nzaramba Lucie atangaza ko we yumva mu murenge we azita ku muhigo w’abana bata ishuri n’uwo kurya ku ishuri hamwe n’umuhigo w’itangwa rya’amasoko.
Mu Karere ka Gicumbi imihigo igeze ku kigereranyo cya 77% bakaba bateganya gukomeza kuyishyira mu bikorwa mu gihe cy’amezi 2 asigaye.


text:
Icyo wakora warashakanye n’umunywi w’inzoga nyinshi
Uru ni urugero rw’umuntu wanditse ahantu abaza ikibazo bitewe n’ibibazo yahuye nabyo mu rugo rwe kubera inzoga:
“Hashize amezi make umugabo wanjye yabonye akazi gashya, kuva icyo gihe nabonye ko asigaye ataha bwije cyane buri munsi kandi ahumura inzoga. Mbere yari asanzwe anywa ariko agataha saa tatu za nijoro. Ubu asigaye atinda cyane ndetse no muri week-end abana nanjye ntitukimubona, iyo mbimubajije, arambwira ngo ni ubuzima bwe. Ni gute nakomeza kumubuza kunywa inzoga?”
Iki kibazo (...)
Uru ni urugero rw’umuntu wanditse ahantu abaza ikibazo bitewe n’ibibazo yahuye nabyo mu rugo rwe kubera inzoga:
“Hashize amezi make umugabo wanjye yabonye akazi gashya, kuva icyo gihe nabonye ko asigaye ataha bwije cyane buri munsi kandi ahumura inzoga. Mbere yari asanzwe anywa ariko agataha saa tatu za nijoro. Ubu asigaye atinda cyane ndetse no muri week-end abana nanjye ntitukimubona, iyo mbimubajije, arambwira ngo ni ubuzima bwe. Ni gute nakomeza kumubuza kunywa inzoga?”
Iki kibazo kirerekana uburyo umuryango uba utagihuza gahunda. Uyu mugore ntabwo avuga niba umugabo ahahira urugo uko bikwiriye cyangwa atabikora, gusa akenshi umuryango ukoresha bike bishoboka ubundi amafaranga menshi akigira mu kugura inzoga. Izi rero ni zimwe mu ngaruka zo kunywa inzoga.
Birazwi cyane ko incuti n’abavandimwe z’unywa cyane iyo bahuye n’icyo kibazo bahisha inzoga zose ndetse bakamucunga cyane iminsi yose. Inama yanjye ni uko utagomba guhangayika cyane kubera ibyo.
Mufashe unamukunde uko ushoboye ariko ntubabare cyane mu gihe inama zawe atazitayeho cyangwa ngo azishimire, dore ko uko byagenda kose ubushake bw’ uwatwawe n’inzoga aribwo bushobora kugira icyo bumara.
Icyo wakora
Gufasha umuntu watwawe n’inzoga ngo azireke ntibyoroshye, reka turebe ibindi byakorwa:
• Iyiteho, wite no ku muryango wawe uko ushoboye cyane cyane ko uwatwawe n’inzoga aba afite ibindi yitayeho.
• Niba warashakanye n’uwatwawe n’inzoga, ni igihe cyo guhaguruka ukita ku nshingano zose z’urugo. Niba wabasha gufata amafaranga yanyu yose akaba ari wowe uyagenera ibyo akora. N’ubwo bitoroshye byaba byiza ubashishe kumwereka ko utamucunga cyane ukagira amafaranga make uharira inzoga. Naho ubundi ibindi bibazo bishobora kuba byavuka.
• Niba udafite akazi, gerageza ugashake mu gihe uwo mwashakanye atakizana amafaranga mu rugo. Guhagarara neza mu bijyanye n’ubukungu ni byiza kugira ngo(…)
Kanda hano usome ibikurikira kuri agasaro.com.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Uyu ni umunsi wa 4 kuva dutangiye kuvuga ku nsanganyamatsiko ivuga ngo " Kwizera kuzanwa no kumva". Nifuje kubibutsa ubwoko 4 bw’abantu bumva Ijambo. Nifashishije icyanditswe kiri muri Matayo 13:18...Aho Yesu yasobanuye umugani w’umubibyi. Icyanshimishije ni ukuntu yagaragaje ko ababwirwa bose atari ko bumva, ko abumva bose atari ko baba bumvise koko, ko ’abumvise bose bataba basobanukiwe.
Ndetse ko n’abasobanukiwe bose Ijambo ritabaha kwera imbuto (kubahindura).
1. Umutima wo ku nzira (ku muhanda). Nta bubiko uwo mutima ugira bw’ijambo. Ni indangare. Iyo riwugezemo ntirimuregamamo! Wumva ijambo ritambuka! Ba numva rihita! Utekereza ko yari mu materaniro ariko wamubaza ibyavuzwe ati twafashijwe. Mwafashijwe n’iki? Ati uno munsi hari umunezero! Ati higishijwe iki ntabwo mbyibuka neza. Akubwije ukuri yavuga ko ntacyo yumvise! Bahaba badahari!
2. Umutima w’urutare/ akara. Wakira ijambo unezerewe (nawe arafashwa/ rikora ku marangamutima). Akiva aho yaryumviye ararivuga, akaritangaho ubuhamya. Bene aba bantu iyo muhuye bavuye mu materaniro bakubuza amahoro bagusubiriramo. Ariko bafite ikibazo cy’imizi. Babwiriza ku cyaha akumva aribyo ariko yahava akabura imbaraga zo kukireka. Bafata ingamba ninshi zo gukora ibyo ijambo rivuga (Noneho nzanjya ntanga 1/10, ndareka inzoga, ndagabanya amagambo mvuga, sinzongera kujya ndakara,...ariko hashyira iminsi 3 cg icyumweru ugasanga yasubiyemo mu buzima bwa mbere y’Ijambo! Ni ku kara. Nta butaka bw’Ijambo! Ntahamye! Ntiyakomera adashinze imizi!
3) Umutima utunze amahwa. Ijambo riwugeramo. Rishinga imizi, rikamera. Araryumva kandi yagize amahirwe yo guhabwa inyigisho z’urufatiro ariko ikibazo cye ni "environment" akoreramo. Ijambo ritangira gushora imizi, nyiri kuryumva agaterwa n’ibibazo bimutera guhuga, amaganya yo muri ubu buzima! Mbese ribura uburyo ryisanzura. Aba bantu turabatunze mu matorero. Bazi neza ukuri kw’ijambo ariko ntibemera ko kubahindura. Baravanga!
4) Umutima utunganye. Ugereranywa n’ubutaka buteguwe neza, bufumbiye kandi bubagariwe. Uyu mutima wahinduwe n’ijambo. Urumva kandi ugashyira mu bikorwa. Imbuto y’Ijambo yose iwugezemo irawuhindura, kandi impinduka igaragarira wese. Uku niko kwera imbuto: urukundo, ubugwaneza, ingeso nziza, kwihangana...
Nyuma yo kumva iyi mitima wisanze he? Isuzume numara usabe ko Imana ihindura umutima wawe.
Mugire umunsi mwiza mwese!
Fidèle MASENGO, Foursquare Gospel Church Kimironko masengof@yahoo.fr